text:
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta haltu pa hopi hende kompará ku nan entrada. Ta pa e motibu aki Gabinete Hulandes ta tuma medidanan konkreto pa redusí pobresa i pa mehorá empleo. E medidanan aki ta forma parti di un pakete mas amplio di inisiativanan pa realisá esfuersonan serio pa oumentá invershonnan na e islanan. Esaki Sekretarionan di Estado Tamara van Ark di Asuntunan Sosial i di Labor i Raymond Knops di Asuntunan Interior i Relashonnan den Reino a informá Eerste i Tweede Kamer.
Gabinete Hulandes a laga investigá e asina yamá ijkpunt (punto di referensia) pa e siguridat di eksistensia na e islanan. Partikularmente pa hendenan ku un entrada abou ta difísil pa yega fin di luna ku nan entrada. E konklushonnan di e investigashon ariba menshoná ta pidi pa akshon. “Dor di subi e entrada di e personanan ku no tin trabou òf ku ya ta ku penshun na Boneiru, Sint Eustatius i Saba nos ke kontribuí na yuda pa nan por hasi nan kompra diario i paga nan hür” Sekretario di Estado Van Ark ta splika, “tambe mi ta haña importante pa hendenan haña oportunidat pa haña un trabou. I ku esunnan ku sali for di ònderstant i haña un trabou por nota un adelanto real di entrada.’
Gabinete Hulandes ta tuma medidanan ku ta kuadra dentro di e konteksto spesífiko di Hulanda Karibense. “A base di e akuerdo di gobernashon di Gabinete Hulandes kompleto nos ta tuma pasonan importante ku mester mehorá bida di hopi hende na e 3 islanan” Knops ta enfatisá. “Ku e pakete aki di medida Gabinete ta dal un paso importante dilanti; esaki ta pone tambe ku mandatarionan di e islanan tambe mester hasi èkstra esfuerso.”
Ku e diferente medidanan Gabinete Hulandes ta sòru pa e gruponan mas vulnerabel manera penshonadonan ku ta nan so, personanan ku ta kompletamente i permanentemente inkapasitá pa traha i mayornan (soltero/a) ku yu por bai dilanti na entrada. Tambe tin medidanan pa baha kosto di bida i pa mehorá e potensial ekonómiko.
Medidanan
Pa subi entrada
- Ònderstant pa personanan ku ta biba independiente ta subi entrante promé di yanüari 2019.
- Kompensashon pa yu ta subi ku 50 porshento.
- Gabinete tin komo ophetivo pa introdusí un kompensashon adishonal pa personanan ku ta biba nan so i ta risibí AOV.
- Tambe Gabinete ke subi e suma ku personanan ku ta kompletamente i permanentemente inkapasitá pa traha ta risibí.
- Na e mes momentu entrante 2019 mas hende ta bini na remarke pa haña asistensia partikular dor ku e nivel di entrada ta subi na 120 porshento di e suèldu mínimo stipulá pa lei.
- Riba e asina yamá Prinsjesdag (den luna di sèptèmber) lo wak si por baha e gastunan di dunadó di trabou pa asina suèldu mínimo por subi i ku esaki tambe e kompensashonnan manera ònderstant.
Pa baha gastunan
- E Gabinete ta duna un impulso na bibienda sosial na e islanan dor di introdukshon di un forma di supsidio di hür.
- Tambe Gabinete ta ofresé un supsidio pa garantisá akseso na suministro di awa di bebe i tambe lo revisá lei i reglanan di telekomunikashon pa redusí gastunan.
- Ademas lo bai hasi esfuersonan pa proyektonan pa produsí fruta i berdura lokal keda realisá.
Pa mehorá akseso na trabou
- Tambe Gabinete Hulandes ta bai yuda pa mehorá kalidat i akseso na krèsh pa yu.
- Gabinete lo bai hasi esfuersonan pa stimulá pa hendenan kuminsá nan propio empresa ku kréditonan mikro i pa sostené Kámara di Komersio.
- Finalmente ta hopi importante pa hendenan ku pèrdè trabou haña un otro trabou rápido pa asina nan por tin un mihó entrada. Gabinete ku yudansa di e munisipio Leiden a kuminsá traha riba esaki kaba, pero mester traha mas duru riba dje.
Gabinete Hulandes a tuma e investigashon realisá hopi serio i ta traha riba un kooperashon konstruktivo ku Entidatnan Públiko pa asina e situashon ekonómiko pa hopi hende por drecha. Na 2020 lo midi e impakto di e medidanan ku a tuma pa asina disidí si mester bini ku medidanan adishonal.


c: text/html

text:
Den Haag - Dia 21 di novèmber último Promé Minister Sr. Eugene Rhuggenaath tabata di bishita serka Minister di Defensa i Minister di Asuntunan di Eksterior.
Minister President Rhuggenaath op dienstreis naar Costa Rica.
Willemstad - Op verzoek van de Minister Koenders van Buitenlandse Zaken in Nederland zal op 2 en 3 november Minister President Eugene Rhuggenaath,
Partisipashon di Kòrsou na e di 39 Konferensia General di UNESCO
Willemstad - Dia di 1-14 di novèmber ta tuma lugá e di 39 Konferensia General di UNESCO na Headquarters di Unesco na Paris, Fransia. E Konferensia General aki ta e organó di maneho pa haltu di e organisashon, kaminda tin 195 pais di mundu ku ta miembro.
Soaw lo ta será
Willemstad - Debí na un enkuentro pa trahadonan di Ministerio di Desaroyo Sosial, Labor i Bienestar sera konosí ku minister Hensley Koeiman i su kolaboradonan e Ministerio di Desaroyo Sosial, Labor i Bienestar lo ta será djaweps dia 24 di ougùstùs for di 2 or di atardi.
Apertura di Konferensia General di UNESCO na Paris.
Willemstad - Djaluna último a tuma lugá apertura di e 39e Konferensha General di UNESCO kaminda Kòrsou ta partisipando ku su propio delegashon.
“PAR a hasi preguntanan skèrpi durante e promé dia di tratamentu di presupuesto di 2018”
Willemstad - Frakshon di PAR a kuminsá trata presupuesto 2018 di Pais Korsou den komishon sentral di Parlamento di Korsou. Presupuesto ta e di dos lei prinsipal di Kòrsou despues di Areglo di Estado.
Gobièrnu mester kumpli ku protokòl pa kontestá karta di Parlamentarionan.
Willemstad - Segun artíkulo 96 di e Reglamentu di Orden di Parlamento di Kòrsou, Parlamentarionan por hasi uso di e asina yamá "Vragenrecht", pa hasi pregunta na un minister riba un tópiko spesífiko.

robotstxt: allowed

filter: keep


text:
NOTA DI PRIVASIDAT KONSUMIDO PMI
Nos ta tuma privasidat na serio. E nota akí ta bisabo ken nos ta, ki tipo di informashon di bo nos ta buska i kiko nos ta hasi kuné. Klek riba “haña sa mas” den kada sekshon pa mas informashon.
Fabor lesa tambe nos término di uzo relashoná ku e servisio ku bo ta interesá den dje. Nan ta duna mas informashon tokante e manera ku nos ta hasi negoshi i kualke restrikshon riba eligibilidat ku por ta apikabel.
Ken nos ta?
Nos ta un miembro di Philip Morris International. Lo bo a risibí nos detayenan (nòmber, adrès, etc.) separadamente na momentu di (òf pa konfirmá) e buskamentu di informashon di bo, por ehèmpel, den un nota den un aplikashon òf website, òf den un e-mail, ku ta kontené un konekshon ku e nota akí.
- PMI: Philip Morris International, un grupo di tabako internashonal renombrá. E ta konsistí di un kantidat di kompania òf “afiliado”.
- Afiliado PMI: Kada miembro di Philip Morris International su grupo di kompania ta un “afiliado di PMI”. “Nos” (òf “di nos” òf “pa nos”) ta referí na e afiliado di PMI ku a buska e informashon di bo pa promé biaha.
- Produkto di PMI : ta nifiká un produkto di nos òf di un otro afiliado di PMI.
Kon nos ta buska informashon di bo?
Nos por buska informashon di bo na diferente manera.
- Bo por duna nos informashon direktamente (por ehèmpel: yena un formulario òf hasi nos a un yamada).
- Nos por buska informashon outomátikamente (por ehèmpel: ora bo uza un aplikashon di PMI òf un website).
- Nos por atkerí informashon for di terser partido (por ehèmpel: informashon públikamente disponibel riba plataformanan di medionan sosial media manera Facebook i Twitter).
Den e nota akí nos ta referí na tur método pa medio di kua bo ta den kontakto ku nos komo “PMI su puntonan di kontakto”. PMI su puntonan di kontakto ta inkluí tantu puntonan físiko (por ehèmpel, tiendanan minorista i eventonan), i puntonan digital (por ehèmpel, aplikashon- i websitenan).
Nos por buska informashon ku bo ta ofresé direktamente. Normalmente esaki lo sosodé ora ku bo:
- Registrá pa bira un miembro di nos basenan di dato (esaki, por ehèmpel, por ta personalmente, via aplikashon òf online);
- Kumpra produkto- òf servisionan di PMI na un tienda minorista;
- Baha òf uza un punto di kontakto digital (p.e. un aplikashon òf website);
- Tuma kontakto ku nos via un punto di kontakto òf e-mail, medio sosial òf telefòn;
- Registrá un aparato serka nos;
- Inskribí pa un portal di un panel di PMI;
- Registrá pa risibí komunikado di prensa PMI, alerta di e-mail, òf mensahenan di merkadeo;
- Partisipá den sondeonan di PMI òf (kaminda pèrmití pa lei) kompetensia- òf promoshonnan di PMI; òf
- Asistí na un evento ku un afiliado di PMI a organisá.
Nos por buska informashon di bo outomátikamente. Normalmente esaki lo sosodé ora ku bo:
- Bishitá un tienda ku ta bende produktonan di PMI (p.e.dor di buska bo datonan na momentu di registrá sali òf pa medio di sensornan na e tienda ku ta konektá ku teknologia móbil);
- Asistí na un evento ku un afiliado di PMI a organisá (p.e. pa medio di kompra na e evento òf pa medio di sensornan na e evento ku ta konektá ku teknologia móbil);
- Komuniká ku nos (por ehèmpel, via un punto di kontakto òf plataformanan di medionan sosial);
- Uza PMI su puntonan di kontakto (p.e. pa medio di mekanismonan di siguimentu den un aplikashon òf website); òf
- Traha un mensahe públiko riba plataformanan di medionan sosial ku nos ta sigui (por ehèmpel, pa asina nos por komprondé opinion públiko òf reakshoná riba petishonnan relashoná ku produktonan di PMI).
Nos por buska bo informashon outomátikamente tambe pa medio di uzo di cookie i teknologia similar di siguimentu na PMI su puntonan di kontakto digital. E cookie-i teknologianan spesífiko uzá lo dependé di PMI su punto di kontakto relevante. Pa siña tokante e cookienan (inkluso Google analytics su cookienan) i teknologianan similar uzá na un punto di kontakto, inkluso kon bo por aseptá òf rechasá cookienan, fabor chèk e nota di cookie ku a hasi disponibel na òf via tal punto di kontakto.
Kaminda lei ta pèrmití, nos por atkerí informashon di bo for di terser partido. Esaki por inkluí informashon kompartí entre afiliadonan di PMI, informashon di profil ku ta públikamente disponibel (manera bo preferensia- i interesnan) riba sitionan di medionan sosial di terser partido (manera Facebook i Twitter), i listanan di merkadeo atkerí serka agensianan di merkadeo di terser partido.
Nos por buska informashon den otro kontekstonan ku a revelá na bo e tempu ei.
Ki tipo di informashon di bo nos ta buska?
Nos por buska diferente tipo di informashon di bo:
- Informashon rekerí pa kumpli ku bo pedidonan
- Informashon rekerí pa brinda servisio di garantia
- Informashon ku bo ta duna nos den formulario òf enkuesta
- Informashon di bo bishitanan na nos tienda- i eventonan
- Informashon ku bo ta duna nos durante yamadanan na nos sentralnan di yamada
- Informashon di bo preferensia- i interesnan
- Informashon rekerí pa kontrolá bo edat
Informashon ku nos ta buska direktamente serka bo, lo ta bon kla for di e konteksto den kua bo ta ofres’é. Por ehèmpel:
- Si bo hasi pedido di un produkto serka nos via un punto di kontakto, bo ta duna bo nòmber, kontakto, detayenan di fakturashon i e produko ku bo a skohe pa asina nos kumpli ku bo pedido;
- Bo por duna informashon di bo preferensia- i interesnan di produkto pa asina nos por ofresé bo produkto- i servisionan ku lo interesá bo;
- Si bo traha un sita pa topa nos (òf un persona ku ta sostené nos produkto- òf servisionan), nos lo por buska bo nòmber i detayenan di kontakto;
- Nos por buska informashon ku ta pèrmití nos kontrolá bo edat, por ehèmpel un kopia di un dokumento di identidat òf bo imágen di kara.
Generalmente, informashon ku nos ta buska outomátikamente lo ta relashoná ku:
- Detaye di bo bishita òf yamada (manera tempu i durashon);
- Na un punto di benta òf na un evento (inkluso áreanan den serkania inmediato), ku ki frekuensia bo sa bishitá, kua área bo sa bishitá i pa kon largu i kua kompra bo sa hasi;
- Bo uzo di PMI su puntonan di kontakto digital (manera e páginanan ku bo ta bishitá, e página ku bo a bin di dje i e página ku bo a bai na dje ora bo a sali, palabranan di búskeda ku a yena òf konekshonnan ku a klek den e punto di kontakto); i
- Bo aparato (manera bo adrès di IP òf identifikadó di aparato úniko, datonan di lokashon, detayenan di kualke cookie ku nos por a warda den bo aparato).
Generalmente, informashon ku nos ta buska di terser partidonan ta konsistí di informashon di profil ku ta públikamente disponibel (manera bo preferensia- i interesnan), por ehèmpel for di mensahenan públiko riba medionan sosial.
Pa kua meta nos ta uza informashon di bo i riba ki base legal?
Den e sekshon akí, nos ta deskribí e metanan pa kua nos ta uza informashon personal. Sinembargo, esaki ta un nota global i kaminda leinan di un pais ta restringí òf prohibí sierto aktividat deskribí den e nota akí, nos lo no uza informashon di bo pa e metanan akí den tal pais.
Someté na loke tin menshoná ariba, nos ta uza informashon di bo pa e siguiente metanan:
- Pa kumpli ku obligashonnan regulatorio, manera kontrolá bo edat i status komo un usuario di nos produktonan
- Pa bendebo nos produktonan, inkluso kumpli ku bo pedidonan, prosesá bo pagonan
- Pa brinda servisionan relashoná ku benta, inkluso atendé ku bo pregunta- i petishonnan i ofresé servisionan di garantia
- Pa merkadiá nos produktonan (kaminda lei ta pèrmití), inkluso manehá programanan di loyalidat, mehoramentu di produkto, investigashon di merkado, desaroyá strategia di merkadeo, manehá kampañanan di merkadeo i personalisá bo eksperensianan na puntonan di benta ku ta bende produktonan di PMI i na eventonan
- Pa nos òf nos sosionan komersial informá bo di potensial oportunidatnan pa ta envolví den merkadeo òf promoshon di produktonan di PMI
- Pa sostené tur loke ta menshoná ariba, inkluso manehá bo kuentanan, hasi posibel pa bo uza PMI su puntonan di kontakto, korespondé ku bo, manehá bo sitanan ku nos òf ku un persona ku ta sostené nos produkto- òf servisionan (por ehèmpel, relashoná ku un produkto nobo òf servisio despues di benta), personalisá bo eksperensianan ku PMI su puntonan di kontakto i atministrashon i solushon di problema
- Pa análisis di negoshi i mehorashon, inkluso mehorashon di PMI su produktonan, puntonan di benta i eventonan i e informashon ku nos (òf nos afiliadonan) ta ofresé nos klientenan
- Pa otro metanan ku nos ta ponebo na altura di dje, òf ku lo ta bon kla for di e konteksto, na momentu ku nos buska informashon di bo pa promé biaha
E base legal pa nos uzo di informashon di bo ta un di e siguientenan:
- Kumplimentu ku un obligashon legal ku nos ta someté na dje;
- Ehekushon di un kòntrakt ku bo ta forma parti di dje;
- Un interes komersial legítimo kaminda interesnan ku bo tin pa protehá e informashon no ta prevalesé riba esaki;
- Den kaso ku ningun di e puntonan ariba menshoná ta konta, bo pèrmit (ku nos lo pidi promé ku nos prosesá e informashon).
E metanan pa kua nos ta uza informashon di bo, ku métodonan di buskamentu korespondiente i base legal pa uzo, ta lo siguiente:
Kaminda nos no ta basa nos uzo di informashon di bo riba un di e basenan legal menshoná ariba, nos lo pidi bo pèrmit promé ku nos prosesá e informashon (e kasonan ei lo ta bon kla for di e konteksto).
Den algun kaso, nos lo por uza informashon di bo na maneranan ku no ta deskribí ariba. Kaminda esaki ta e kaso, nos lo ofresé un nota di privasidat adishonal ku ta splika tal uzo. Bo mester lesa kualke nota adishonal huntu ku e nota akí.
Ken nos ta kompartí bo informashon kuné i ku ki meta?
Nos lo por kompartí informashon di bo ku:
- PMI su afiliadonan;
- Terser partido ku ta ofresé PMI su afiliadonan òf abo, produkto- òf servisionan;
- Sosionan komersial i agentenan di publisidat ku a skohe kuidadosamente pa PMI su afiliadonan (den áreanan mará na nos produktonan òf konsistente ku nan estilo i imágen) pa asina nan por tuma kontakto ku bo pa ofertanan ku nan ta pensa ku lo interesá bo, di akuerdo ku bo preferensianan i
- Otro terser partido, kaminda rekerí òf pèrmití pa lei.
Kompartí dato ku otro afiliadonan di PMI
- Lo kompartí informashon di bo ku Philip Morris International Management SA (basá na Lausanne, Suisa), ku ta e sitio di atministrashon sentral di prosesamentu personal pa PMI su afiliadonan. Philip Morris International Management SA ta prosesá informashon di bo pa tur e metanan deskribí den e nota akí.
- Lo por kompartí informashon di bo ku e afiliado di PMI ku ta responsabel pa e pais kaminda bo ta biba (si e afiliado di PMI mes no a buska e informashon promé) pa tur e metanan deskribí den e nota akí.
- Lo por kompartí informashon di bo ku kualke otro afiliado di PMI ku bo tuma kontakto kuné (por ehèmpel, si bo ta di biahe i ke sa unda pa kumpra produktonan di PMI den un pais nobo òf si bo ke sa unda bo ta haña servisio òf sosten relashoná ku PMI su produktonan) pa asina mehorá nos servisio na bo.
Detaye di PMI su afiliadonan i e paisnan kaminda nan ta stablesé ta disponibel aki.
Kompartí dato ku Terser Partido
- Nos lo por kompartí informashon di bo ku terser partido ku ta brinda PMI su afiliadonan òf abo, produkto- òf servisionan (manera konseheronan, proveedornan di servisio di pago, proveedornan ku ta entregá produkto, minoristanan, coachnan di produkto, proveedornan di servisio di informashon i proveedornan di kòntròl di edat).
- Nos lo por kompartí informashon di bo ku sosionan komersial i agentenan di publisidat di terser partido ku a skohe kuidadosamente pa PMI su afiliadonan (di akuerdo ku loke bo por asosiá nos produktonan kuné, por ehèmpel pasó nan tin un imágen, estilo òf funshonalidat similar òf adishonal) pa asina nan por tuma kontakto ku bo ku produkto-, servisio- i promoshonnan ku nan ta pensa lo por interesá bo, di akuerdo ku bo preferensianan.
- Nos lo por kompartí informashon di bo ku otro terser partido, kaminda rekerí òf pèrmití pa lei, por ehèmpel: outoridat regulatorio; departamentonan gubernamental; den kumplimentu ku un petishon di outoridat di lei òf otro ofisialnan gubernamental; na momentu ku nos konsiderá ku divulgashon ta nesesario òf apropiá pa prevení daño físiko òf pèrdida finansiero òf relashoná ku un investigashon òf aktividat ilegal sospechá òf real i den konteksto di restrukturashon organisatorio.
Unda lo por manda informashon di bo?
Meskos ku kualke organisashon multinashonal, PMI su afiliadonan ta pasa informashon rònt mundu. Esaki ke men ku lo por pasa bo informashon mundialmente (si a buska bo informashon denter di e Area Ekonómiko Oropeo, esaki ta nifiká ku lo por pasa bo informashon pafó di e área akí tambe).
Ora ta uza informashon manera deskribí den e nota akí, lo por pasa informashon di bo sea denter òf pafó di e pais òf teritorio kaminda a buska esaki, inkluso pa un pais òf teritorio ku talbes no tin e mesun normanan di protekshon di dato ekivalente.
Por ehèmpel, PMI su afiliadonan denter di e Area Ekonómiko Oropeo (“AEO”) lo por pasa bo informashon personal pa PMI su afiliadonan pafó di e AEO. Den tur kaso, e pasamentu di informashon akí lo ta:
- A base di un desishon di karakter adekuá di Komishon Oropeo;
- Mará na garantianan adekuá, por ehèmpel e Kòntraktnan Modelo di UE; òf
- Nesesario pa kumpli ku obligashonnan a base di un kòntrakt entre abo i nos (òf implementashon di medidanan prekontraktual ku a tuma riba bo petishon) òf firmamentu òf realisashon di un kòntrakt ku a sera na bo interes entre nos i un terser partido, manera relashoná ku plannan di biahe.
Den tur kaso lo apliká medidanan di seguridat adekuá pa protekshon di informashon personal, den e pais- òf teritorionan ei, di akuerdo ku leinan di protekshon di dato ku ta aplikabel.
Kon nos ta protehá informashon di bo?
Nos ta implementá medidanan tékniko i organisatorio adekuá pa protehá informashon personal ku nos tin di divulgashon, uzo, modifikashon òf destrukshon no-outorisá. Kaminda ta apropiá nos ta uza kodifikashon i otro teknologianan ku por asistí den sigurá informashon ku bo ta duna. Tambe nos ta rekerí pa nos proveedornan di servisio kumpli ku eksigensianan di privasidat di dato i seguridat.
Kuantu tempu nos lo mantené informashon di bo?
Nos lo mantené informashon di bo pa e periodo ku ta nesesario pa kumpli ku e metanan pa kua a buska e informashon. Despues di esei, nos lo elimin’é. E periodo lo varia dependiendo di e metanan pa kua a buska e informashon. Tuma nota ku den algun kaso, bo tin e derechi pa pidi nos pa eliminá e informashon. Tambe t’asina ku tin biaha nos ta legalmente obligá pa mantené e informashon, por ehèmpel, pa metanan di impuesto i kontabilidat.
Normalmente, nos ta mantené dato basá riba e kriterionan deskribí den e siguiente tabèl:
Ki derechi i opshon bo tin?
Bo por tin algun di òf tur e siguiente derechinan relashoná ku informashon di bo ku nos tin:
- Pidi nos pa dunabo akseso na dje;
- Pidi nos pa rektifik’é, aktualis’é òf elimin’é;
- Pidi nos pa restringí nos uzo di dje, den sierto sirkunstansia;
- Tin opheshon pa nos uz’é, den sierto sirkunstansia;
- Stòp bo pèrmit pa nos uz’é;
- Portabilidat di data, den sierto sirkunstansia;
- Hala atras i nenga di laga nos uz’é pa merkadeo direkto i
- Lansa un keho serka un outoridat di supervishon den bo pais (si tin unu).
Nos ta ofresé bo maneranan fásil pa ehersé e derechinan ei, manera “kita inskripshon” pa konekshonnan, òf dunabo un adrès di kontakto, den mensahenan ku bo ta risibí.
Algun aplikashon pa aparato móbil ku nos ta ofresé lo por mandabo mensahenan di primi, por ehèmpel tokante produkto- òf servisionan nobo. Bo por desaktivá e mensahenan akí via konfigurashon den bo telefòn of e aplikashon.
E derechinan ku bo tin ta dependé di e leinan di bo pais. Si bo ta den e Area Ekonómiko Oropeo, ta indiká e derechinan akí den e siguiente tabèl. Si bo ta otro kaminda, bo por tuma kontakto ku nos (chèk e paragraf “Ku ken bo mester tuma kontakto pa pregunta?” na final di e nota) pa haña sa mas.
Ku ken bo mester tuma kontakto pa pregunta?
Si bo tin kualke pregunta òf ta deseá di ehersé kualke un di bo derechinan, bo por haña detayenan di kontakto pa e afiliado relevante di PMI i si ta aplikabel e ofisial di protekshon di dato, akinan. Tambe lo duna detayenan di kontakto den kualke mensahe ku un afiliado di PMI mandabo.
Si bo pais tin un outoridat pa protekshon di dato, bo tin derechi pa tuma kontakto kuné pa kualke pregunta òf prekupashon. Si e afiliado relevante di PMI no por resolvé bo pregunta- òf prekupashonnan, bo tin derechi tambe pa kana e kaminda di rekurso hudisial dilanti un korte nashonal.
Kambionan na e nota akí
Nos lo por aktualisá e nota akí (i kualke nota di privasidat adishonal), kada tantu tempu. Nos lo notifiká bo di kambionan kaminda esaki ta rekerí pa lei.
Ultimamente modifiká riba 27 di mart 2018.
- English
- Nederlands
- Papiamentu
- Papiamentu


text:
ORANJESTAD (AAN)- Diabierna 25 januari 2019, Aruba Amateur Weightlifting Association a tene nan prome try-out di hisamento di peso esaki ta como un test pedagogico pa wak si e atleta nan ta den condicion y tambe pa wak si nan a progresa. E competencia aki a tuma lugar den Theo Bareño Gym den Compleho Deportivo Frans Figaroa na Noord.
Den e try-out aki a participa 11 atleta masculino y femenino. Tin atleta cu a participa pa prome biaha y tambe tin atletanan a logra kibra nan propio record personal.
Aki ta sigi e resultadonan den categoría di femenino.
Den categoría categoría 71kg tabata tin cuatro hisador femenino Nathaly Geerman cu a bin duro a logra den snatch 72kg, clean& jerk 90kg pa un total di 162kg cu e esaki Nathaly ta kibra su record personal cu 5kg.
Nicole Dijkhoff den mesun categoría ta hisa den snatch 60kg, clean & jerk 80kg pa un total di 140kg. Joy Bobbi den categoría di 71kg ta participa pa prome biaha ta hisa den snatch 55kg, clean & jerk 76kg pa un total di 131kg. Nos por bisa cu e atleta a sa di domina su técnica perfecto.
Souheila Wegereef cu tambe a hisa den categoría di 71kg ta logra den su hisadanan den snatch 48kg, clean & jerk 65kg pa un total di 113kg. Cu e total ta kibra su record personal cu 8kg.
Den categoría 76kg Talisah Beke ta snatch 60kg, clean & jerk 70kg pa un total 130kg cu e total aki Talisah ta kibra record personal cu 5kg.
Diannie Croes den categoría di 87kg a hasi un tremendo come back ta logra den su hisadanan den snatch 60kg, clean & jerk 78 pa un total di 138kg tambe ta kibra su record personal cu 45kg. Rudsey de Kort den categoría di 87kg ta un atleta cu ta hisa pa prome biaha ta logra den su hisadanan den snatch 60kg, clean & jerk 75kg pa logra un total di 135kg.
Den masculino Samuel Cardona den categoría 67 ta hisa pa prome biaha y ta logra den su hisadanan den snatch 65kg, clean & jerk 80kg pa un total di 145kg. Esaki tambe un hoben cu hopi prospecto pa futuro y tambe a domina su técnica bon.
Den categoría di 77kg Jonathan Bocanegra cu pa prome biaha ta participa den un Try-out ta logra den su hisada den snatch 75kg, clean & jerk 100kg pa un total di 145kg.
Den categoría di 81kg Laertes Araque un hoben di 15 aña y cu talento ta logra den su hisadanan den snatch 85kg, clean & jerk di 110kg pa logra un total di 195kg. Cu e total aki Laertes ta kibra su record personal cu 5kg. Por ultimo Rodney Marrug cu tambe ta hisa pa prome biaha den categoría di 81kg ta logra den snatch 95kg, clean & jerk 120kg pa un total di 215kg
Aruba Amateur Weightlifting Association kier a manda palabra di pabien na tur e atletanan cu a logra kibra nan record personal y na esun nan cu ta participa pa prome biaha den e try-out aki.


text:
Segun director di SVb, ta un obligacion
ORANJESTAD (AAN): Segun director di SVb, Edwin Jacobs, na momento cu un pensionado ta biba den exterior, e tin obligacion di entrega cada 3 luna un constancia cu e ta na bida.
Esaki ta pa SVb sa cu e ta pagando un beneficio na un persona cu tin derecho riba dje cu ta na bida. Un persona cu sali for di e isla y ta keda registra den e registro civil y SVb mira esaki, nan ta asumi cu e persona ta na Aruba y na bida.
Si e persona aki fayece den exterior, e ta keda cobra e pension siendo cu e no tin derecho riba dje pasobra e no ta na bida mas. E situacion aki a yega di pasa caba, di cual ciudadano ta inscribi na registro civil y a sali bay afo ta fayece.
Na momento cu SVb a haci cierto controlnan, a bin constata cu e persona tin par di luna morto y e no tabatin derecho di a cobra e pension. Pa bay mira ken a cobra e pension, esaki ta un situacion cu nan no ta sali afo.


text:
AUA ENG
Seguro pa bo Mobilario
Hopi biaha nos ta bisa cu nos muebles nan no ta asina importante manera un cas, pero e ta keda un inversion cu bo a haci y bo mester protehe. Cu muebles nos kier meen tur cos cu ta movibel den bo cas. E ta importante pa sa si un calamidad presenta bo ta proteha. Ora nos ta papia di calamidad esaki por ta:
• Candela • Temblor
• Lamper • Horcan of mal tempo
• Vandalismo • Daño dor di vehiculo
• Explosion • Robo
Manera tempo ta pasa nos ta reemplasa nos mueblesnan, nos ta añadi mas aserca, nos cas a bira mas grandi, of nos a bai biba den un cas mas chiquito, hasta nos por a cuminsa cu un hobby cu ta costoso. Tur e factornan aki tin un efecto riba bo seguro. Mester avisa bo broker di e cambionan aki pa bo seguro ta al dia pa ora un calamidad presenta bo suma asegura y descripcion di e contenido ta corecto. Esaki ta percura pa un compensashon debido ta ser haci.
Compania di seguro ta pidi tur cliente pa tin un lista unda e contenido di nan cas ta specifica. Tambe nan ta pidi pa saka potret di e articulonan cu ta costoso, e recibonan di compra tambe ta ser pidi ora di un claim.
Nos ta recomenda pa pasa riba bo polisa un bez pa aña pa percura cu bo contenido di cas ta cuadra cu loke bo polisa ta menciona.
Tuma nota, cu cada compania tin nan mes un maneho, cual ta varia. Pesey e informacion cu nos a duna ta sujeto na cambio dependiendo di bo polisa di seguro vigente.


text:
ORANJESTAD (AAN): Famia y parti di staff y personal di Occidental Grand Aruba a sorprende sr. Jesus Cardoso, Gerente General di e hotel, cu un cena espectacular na Gari & Wasabi restauant.Sr. Cardoso, realmente soprendi, a keda sumamente agradeci y contento cu e atencion y cariño cu tur presente tabatin pe.
Hunto cu su señora y demas invitado nan a goza di un cena esquisito, cocktails, uyun gran servicio cu cual nan a ser atendi. Sr. cardoso ta un persona hopi aprecia pa tur su personal y amistades.


text:
El a dirigi carta abierta na Minister Bikker
ORANJESTAD (AAN)- Na redaccion di DIARIO un hoben cu un mente sumamente positivo y cu kier logra su metanan den bida, pero pa motibo di permiso e no por drenta scol EPI e aña escolar aki.
Adhunto e carta cu e hoben Maniesha Ferney cu a bin Aruba cu su 11 aña a bay scol sin permiso y awo cu e tin 19 aña e no por sigui studia pa motibo di permiso.
“Aan de Minister van Justitie en Integratie
Andin Bikker
L.G. Smith Boulevard 76
297+ 528 4900
Apreciabel Mr. Bikker,
Mi nomber ta Maniesha Ferney. Mi ta manda e carta aki cu un mente desespera. Mi ta fada. Cu 11 aña di edad mi a scapa e terremoto na mi pais di origen, Haiti.
Esaki lo ta un carta informal. Mi ta pidi disculpa pa esey, pero pa esey so tamb’e. Mi lo ta contando mi historia. Mi no por keda keto mas.
Mi a pasa tres dia abou di un cas sin nada. Sin come, sin bebe. Mi a wordo clasifica manera morto. Mi mes a pensa cu mi lo a muri ey bao.
Prome cu esey a pasa, Dios a baha su man y a yudami. Nan a sacami di ey bao.
Tres aña despues, mi tata a haya chens pa sacami di Haiti pa mi por bin Aruba pa un bida y un futuro mihor. Mi a laga mi wela y mi welo atras.
Mi tin 5 aña sin wak nan. Cada vez nan yamami riba telefon, nan ta corda mi di esaki. Nan ta bisami “B’a bai laga nos. Nos tey muri sin wak bo pa ultimo biaha.” Mi a laga tur cos atras pa un bida mihor y mi ta sinti man’e mi mannan ta mara.
Mi a bin aki nan oficialmente riba 21 di Augustus den anja 2013.
Mi a cuminsa bay scol e proximo dia mes. Desde cu mi a bin ki nan, un di mi prome prioridadnan tabata mi estudio y pa regel mi papelnan di legalidad. Cada biaha mi tabata bay Dimas pa saca mi permiso, mi tabata wordo nenga. Door cu mi ta un mucha cu ta kere den educacion, sin permiso mi a sigui pa dilanti. Cu un seguro di estudiante di LIsle & Sons Insurance Brokers N.V, mi tabata paga 1,600,- AWG pa aña pa por studia riba e isla.
Despues di basis, mi mester a bai MAVO. Door cu e tabata te na San Nicolas y mi no tabata tin suficiente pa placa di bus, mi a dicidi di bai EPB 2de Niveau. Cuatro aña despues, m’a haal mi Diploma bunita.
Mi tabata traha on the side mientras mi tabata bai scol, y despues mi tabata traha tamb’e mientras mi tabata stage. Tur e esfuerzo aki tabata pa por mantene mi mes y mi famia. Pa por paga mi scol, mi seguro y pa por sigui adilanti. Ami tin cu hasi tur mi vueltanan. Ningun hende ta yudami. Mi tata a bisami cu mi mester siña defende mi mes pa mi por sobrevivi. Y asina mi a haci. Mi tin mi Diploma den mi man. Mi ta mas cu cualifica pa bai EPI, pero door cu mi no tin mi permiso mi no por bai EPI.
Nan lo ponemi ripiti EPB un aña mas te ora mi tin mi permiso den mi man. Mi a traha asina duro pa e Diploma ki pero no pa mi mes so, si no pa mi Tata tamb’e. Mi tata ta malo, e ta trahando part time awo. Cos tabata preta antes, pero awo el a bira sofocante. Mi ciudad di origen ta Dessalines. Mi pais ta Haiti. Mi a laga mi bida atras pa por bin ki nan, mi a sigui e ley y mi a hasi tur cos acuerdo di loke Dimas ta bisa y te ainda ningun hende por yudami cu nada. Mi ta mandando Meneer Bikker e carta ak’i paso mi ta desespera.
Please yudami. Mi soño ta pa yuda mi ouders, pa yuda mi welonan y pa yuda mi tata. Mi soño ta pa caba EPI cu un diploma di Hospitality & Tourism den management. Mi soño ta pa bay studia na Canada of Francia, door cu mi ta papia Frances. Mi kier pusha pa dilanti pero tur cos cu a pasa cu mi te awo y tur e dolor cu mi mester a wanta den mi bida ta dunando mi e idea cu mi ta destina pa biba un bida yena di yen mala suerte. Ta birando mas duro pa keda positivo.
Sin e permiso aki mi mannan ta mara. Mi kier djis sigui mi scol. Please Mr. Bikker, yudami. Mi number di paspoort ta AR4760572. Mi tin 19 aña. Mi nomber ta Maniesha Ferney. Mi ta mas cu mi number di paspoort. Mi ta un humano. Mi merece un chens di por bringa pa mi futuro. Please yudami logra esak’i paso lok’e Dimas ta hasiendo cu mi no ta husto. Mi ta cansa. “
Maniesha Ferney
297+ 6304384


text:
Awe dia 3 di òktober 2018
ALEXANDRA ATALITA ( MISS EARTH CURACAO 2018) TA SALI PA FILIPINAS PA PARTISIPA DEN MISS EARTH 2018
WILLEMSTAD — Awe djarason dia 3 di òktober 2018, Alexandra Atalita, Miss Earth Curaçao 2018, ta Sali ku buelo di KLM for di Amsterdam pa Manila, Filipinas, kaminda e lo bai representá Kòrsou den e sertámen di Miss Earth 2018.
Manera ta konosí, luna pasa, Alexandra Atalita a keda koroná komo e representante máksimo di Kòrsou pa loke ta trata e sertámen di Miss Earth ku e aña aki lo tuma lugá na Filipinas.
Alexandra Atalita ta bibando na e momentunan aki na Ulanda i a prepará tantu aki na Kòrsou komo na Ulanda pa e sertámen aki i ta bai ku un konfiansa grandi pa representá su pais natal na un manera digno.
BIOGRAFIA ALEXANDRA
Alexandra Atalita for di su 11 aña di edat ta den e mundu di beyesa i a yega di modelá no solamente na Kòrsou, pero tambe na Aruba, New York i Ulanda.
E aña aki Alexandra Atalita a partisipá na Miss Earth Netherlands, kaminda el a sali promé finalista di su provinsia na Noord Brabant. Komo kiera ku Alexandra sali promé finalista, e organisashon di Kòrsou a aserk’é pa e bira representante di Kòrsou. Koronashon di esaki a tuma lugá dia 26 di ougùstùs último.
Aki na Kòrsou, Alexandra Atalita, konsiente di e situashon di medio ambiente i konservashon di nos sistema ekológiko, e la partisipá na vários beach clean up huntu ku Sea Turtle Convervation Curaçao.
Su meta ta pa hasi hende konsiente tokante di Medio Ambiente di Kòrsou, kaminda nos mester kuminsá usa ménos plèstik. Konservashon di nos medio ambiente aki na Kòrsou ta si sumo importansia.
Esnan ku ta interesá por follow Alexandra Atalita via su instagram ku ta @alexandra.atavu. Tambe por like su Facebook Page ku ta: Miss Earth Curaçao 2018 – Alexandra Atalita.
Alexandra Atalita lo bai keda Filipinas durante 1 luna largu, kaminda nan tin un programa bastante kargá. E sertámen mes lo tuma lugá djasabra dia 3 di novèmber 2018. Esnan ku ta interesá tambe por follow Miss Earth 2018 via di http://missearth.tv/
Atentamente
Foto: Aki un Foto di Miss Earth Curaçao, Alexandra Atalita


text:
Tourism Master Plan Summit: Konstruí riba e forsa di pasado
WILLEMSTAD- 1 di yüli 2015 – Resientemente Ofisina di Turismo di Kòrsou (CTB) a organisá un Tourism Master Plan Summit ku a kubri dos dia di presentashon riba e plan maestro di turismo. E presentashonnan a keda guiá pa e tim di University of Central Florida (UCF). E summit a konta ku partisipashon di representantenan di diferente sektor den nos komunidat.
E promé dia dr. Croes a duna un bista kompletu di e Tourism Master Plan ku lo kubri e periodo di 2015 pa 2020. Dr. Croes a splika e importansia di e método di investigashon ku a keda apliká den konstrukshon di e plan pa sigurá ku e vishon presentá pa desaroyo di turismo di Kòrsou ta keda karga pa tur stakeholder. Tambe a duna splikashon di e struktura di e plan pa loke ta trata un vishon, mishon i metanan pa desaroyo di turismo di Kòrsou. A para ketu tambe na e faktornan importante ku lo ta klave den Kòrsou su potensial kresementu den Karibe. A duna un bista di e impakto di turismo riba Kòrsou su metanan riba nivel makro ekonómiko, sosial i kultural.
Riba e di dos dia a enfoká riba e persepshon di e turista ku ta bishita Kòrsou. A duna informashon di investigashonnan hasí riba e kalidat di Kòrsou su produkto turístiko salí for di punto di bista di e turistanan ku aktualmente ta bishitá nos pais i tambe potensial turistanan. Tambe a para ketu riba e kantidat, kalidat i e meskla ku ta keda sugerí pa nos produkto turístiko basá riba e segmento di merkado ku ta keda rekomendá. E delaster dia a inkluí tambe dos seshon di diskushon riba e aspekto di desaroyo di e kapital humano na Kòrsou i turismo krusero i restourashon di e aria di Sentro di Suidat. A finalisá e dia ku un pènel konsistiendo di sr. Frans Heiligers (eksperto den e aria di komunikashon), sra. Deva-Dee Silee (entrepreneur i aktivista sosial) i sr. Eldrion Regina (entrepreneur i beisbòlista). E panelistanan a duna nan punto di bista riba e pronóstikonan pa e plan maestro di turismo.
E presentashonnan di e Tourism Master Plan Summit ta riba wèpsait di CTB. Pa download e presentashonnan bai riba e link: http://bit.ly/1f0SqS1


text:
Minister di turismo a splica:
ORANJESTAD (AAN) – Den conferencia di prensa di gobierno, Dialuna, Minister di Turismo, Salud y Deporte sr. Dangui Oduber, a wordo puntra tocante e plannan cu tin pa e desaroyo turistico den e distrito di San Nicolas, principalmente e area di Cero Colorado.
Minister Dangui Oduber a menciona cu pa e desaroyo di San Nicolas tin un plan integral den cual diferente minister ta encarga cune, por ehemplo e ministernan di transporte, economia, infrastructura y turismo.
Tin varios plan, e dignatario a expresa, specialmente pa e area di Baby Beach, entre otro un veld di deporte y un cancha di tennis.
Pa e area aki lo uza fondonan di TPEF pa drecha e pier, y bin cu un facilidad di refreshment area.
Pa Rodgers Beach tin un plan di embeyecimento den henter e area. Den e area unda awa ta keda para, e ta bezig cu diferente ingeniero pa haci un estudio pa prome cu bay inverti placa den un proyecto, cu no ta resulta factible pasobra awa ta keda para, ta sigur di e inversion cu lo wordo haci. E intencion ta pa crea un facilidad di parkeo eynan, baño pa dama y cabayero, podise bin cu facilidad di restaurant of un café, y encuanto e tennis court tin tur intencion pa haci un combinacion di tennis, basket, beach soccer, beach tennis, etc. Kiermen, cada un di e cuater canchanan lo wordo uza.
Tin e intencion di pone un persona pa mantene e lugar. Si tur cos ta bay bon lo cuminza for di entrante 2019.
E dignatario a agrega cu tin un proyecto hotelero pa desaroya y cu ta un plan cu pa hopi aña a wordo discuti pero nunca a wordo concreta. E mandatario no a adelanta riba e proyecto aki pasobra e ta den fase di negociacion ainda. Tur esaki ta forma parti di un plan integral pa San Nicolas, hunto cu e fast ferry, y Minister di Economia ta bezig cu incentivonan.
ATA ta bay habri su oficina den e distrito aki, y aworaki inversionnan ta wordo haci y e Carubbian Festival lo wordo rebiba den un bachi nobo. San Nicolas lo haya su debido atencion. E dignatario a subraya cu San Nicolas ta un area fertil unda tin espacio pa desaroyo y e gobierno actual lo dune e atencion cu e no a haya durante e ultimo ocho añanan di e gobernacion anterior.
Encuanto Nanki Country Club e minister a splica cu ainda no a tuma un decision kico ta bay haci cune, tanten cu tin un grupo interesa pa bin cu un proyecto di hotel den e area di Seroe Colorado y te ainda nan ta den negociacion.


text:
Caya Papa Juan Pablo, Dakota – Dialuna atardi polis a bay Caya Papa Juan Pablo pa un yiu cu ta sufri di problema mental.
E yiu aki no ta prome biaha ta causa problema y tension den e cas, dialuna no tawata diferente caminda un biaha mas mester a yama polis.
Ambulance a wordo pidi, y na yegada un agente a bay den Ambulance hunto cu e Paramedico direccion Hospital.
Den e caya aki esta ex Rondweg, tin dos caso esta esaki y un otro mas pabou cu constantemente polis y ambulance mester presenta. Door cu e pashentnan aki ta bira hopi agresivo y por bira un peliger serio pa famianan.


text:
“Dios ta amor… y amor ta Dios,
maske mi no ta na e mundo aki, tur dia lo mi ta banda
di boso Curazon, mi por steuns di loke Señor ta hasi”
Cu inmenso tristeza na nos curason nos ta participa fayecimento di:
Norman Alvin de Cuba Sr.
Mihor conoci como “Nochi”
*17-02-1946 – 02-09-2018
Na nomber di su:
Casa: Joyce de Cuba-Hollander
Yiunan: Ariadne de Cuba
Diantha de Cuba
Norman Jr y Ruthline de Cuba-Schwengle
Nietonan: Isabelle Cordeiro
Norman III de Cuba
Mia Bella de Cuba
Uma Bikker
Rumannan: Grace y Hans van Balkom-de Cuba y famia
†Ronald de Cuba y Sra Vda. Rina y famia
Mildred de Cuba
Eric y Maria de Cuba y famia
Roy y Mena de Cuba y famia
Nel y Enid de Cuba y famia
Anthony de Cuba, yiunan y Claudia
Isaac y Claire de Cuba y yiunan
Tanta: Sra. Vda. Rina de Cuba-Arendsz y famia
Omo: Sr. Candy de Cuba y famia
Swa y Cuñanan:
Herbert y Iris Hollander y famia
†Rubert Hollander y Sra. Vda.Yvonne Holander-Hart y famia
Margareth Hollander y famia
†Reginald Hollander y yiunan
Harold Hollander y famia
Grace Marchena-Hollander y famia
Margorie Strous-Hollander y famia
Dorothy Hollander y famia
Robert Hollander y famia
Primo y primanan, amigo y amiganan, bisiñanan, conocirnan y demas famia.
Ta invita pa acto di entiero caul lo tuma lugar na Royal Funera Home diaranson 5 di September 2018 di 9’or pa 11’or di mainta. Despues lo sali pa Santana
Catolico na Playa.
Disculpa nos si den nos tristesa nos por a lubida algun famia of conocir.
Nos ta lamenta cu nos no por ricibi bishita di condolencia na cas despues di entiero.


text:
Willemstad, 3 desèmber 2018
Na: Presidente di Parlamento
Sr. W. Millerson
Wilhelminaplein # 4
Presente
Tópiko: Kambio di Lider di Frakshon MFK i tambe esun interino den Parlamento i tambe repartishon di komishonnan.
Sr. Presidente,
Pa medio di esaki suskrito, Gilmar “Pik” Pisas miembro di Parlamento na nòmber di frakshon di MFK, ta aserka bo persona ku a lo siguiente;
Konforme artíkulo 16 insiso 2 di nos Reglamento di Ordu, frakshon di MFK entrante 3 di desèmber 2018 ta trese e siguiente kambionan.
- Lider di frakshon pa MFK lo ta Gilmar “Pik” Pisas
- Lider di frakshon interino lo ta Charles Cooper
Pa loke ta trata e diferente komishonnan entrante 3 di desèmber frakshon di MFK ta hasi e siguiente kambionan;
- Miembro di “Huishoudelijke Commissie” lo ta Gilmar “Pik” Pisas
- Miembro di “Commissie voor de Werlwijze” lo ta Gilmar “Pik” Pisas
- Miembro di komishon di finansa lo ta Charles Cooper
Atentamente,
Gilmar “Pik” Pisas
Na nòmber di Gerrit Schotte
Lider Polítiko di MFK (Prezu Polítiko)


text:
Notisia
-
Pago di debe di estudio na DUO 2019
Ministerio ESKD ke informá i konsientisá èks-studiantenan di DUO pa yega na un mihó maneho di nan debe di…Lesa mas 21 Desèmber 2018 - Den Kampaña
-
Servisio di Atmishon ta será awe
Servisio di Atmishon ta informá ku pa motibunan for di nan alkanse nan ta será awe djabièrnè 21 di…Lesa mas 21 Desèmber 2018 - Den Gobernador di Kòrsou / Komunikado
-
PRIZON TA DUNA TRATO HUMANO NA TUR DETENIDO
Mando di prizòn a tumá nota di un posibel kaso den korte ku detenidonan lo ke entamá pa supuesto trato inhumano…Lesa mas 20 Desèmber 2018 - Den Gobernador di Kòrsou / Komunikado
-
Edifisio di Juan Pablo Duarte VSBO
Situashon di Edifisio di J.P. Duarte VSBO ta kanando konforme palabrashon. Tur stakeholder ta hasiendo nan máksimo esfuersoLesa mas 20 Desèmber 2018 - Den Gobernador di Kòrsou / Komunikado
-
Servisio pa Obra Públiko (OW) tin direktor interino nobo entrante 2 yanüari 2019
...entrante 2 di yanüari 2019 OW tin un direktor interino noboLesa mas 20 Desèmber 2018 - Den Gobernador di Kòrsou / Komunikado
-
Prekario Karnaval 2019 ta HABRI pa públiko riba 3 di yanüari 2019
anunsiá ku ofisina pa atendé ku tur kliente pa tuma pèrmit di prekario pa stènt òf stelage pa…Lesa mas 20 Desèmber 2018 - Den Gobernador di Kòrsou / Komunikado


text:
Ora DIARIO a lansa su prome advertencianan serio riba e resultadonan cu e acuerdo di CITGO por tin pa Aruba, e matutino di Aruba tabata consciente di problemanan serio cu por a presenta. Awor e situacion regional y internacional ta alcansa un cumbre y Aruba informa su mes bon.
Informacionnan experto cu DIARIO a ricibi ayera ta indica, cu e motibo cu mundo liber a haci tur loke ta den su alcance pa evita cu e mayoria di accionnan keda den man di PDVSA ta bira visibel pa publico general.
Manera DIARIO a splica na varios ocasion, 49 porciento di CITGO ta den man Ruso y 51 porciento tabata den man di PDVSA cu cualkier momento por a entrega e parti aki tambe na Rusia of na China.
Informantenan a mustra DIARIO cu for di juli di e aña aki, China tabata tin derecho di ricibi 28 porciento di e produccion petrolero di PDVSA. Cu e ultimo acuerdonan cu Presidente Nicolas Maduro, e poder financiero Chines na Venezuela a aumenta y esey lo a haci posibel pa China podera di e 51 porciento di accionnan cu tabata di PDVSA den CITGO si e kier.
Ora Hues na Merca a dicidi cu Crystallex por a confisca e 51 porciento di accionnan den CITGO a base di debe Venezolano na e compania, a evita cu CITGO lo a bira un instrumento di Rusia, China, Venezuela na Merca mes.
Si na cualkier momento resulta cu Corte Superior na Merca no sostene e decision di Hues den prome instancia y Crystallex mester deshaci di e posibilidad pa confisca e accionnan di PDVSA den CITGO, PDVSA ta keda cu e accionnan of un di su aliadonan ta dicidi pa haya parti di CITGO cu ainda no ta den man di Rusia.
DIARIO ta compilando mas informacion riba e desaroyo importante aki. Hecho ta cu Aruba dor di su contracto cu CITGO ta parti di e escenario regional y mundial cu a desaroya e ultimo dianan.


text:
Willemstad - Awe Minister Zita Jesus-Leito huntu ku su tim di ekspertonan di VVRP a reuní ku representantenan di shofùrnan di bus. Durante di e reunionnan aki, Minister a trata e tópiko di transporte públiko i kon pa, huntu ku tur partner, optimalisá e sistema.
Tur esaki na bienestar di e suidadano ku ta hasi uso di bus tur dia pa bai laborá, hiba yu skol, i move di un punta pa otro. Tambe Minister a tuma tempu pa tende di nan e preokupashonnan ku tin bou di shofùrnan di bus.
Komishon pa transporte públiko
Minister Jesus-Leito a lanta un komishon ku ta wak tur aspekto ku ta trata transporte públiko. Bou di guia di Ministerio di VVRP, lo hasi investigashon di entre otro: ‘hub’ i infrastruktura, rutanan nobo, tarifa, aspektonan hurídiko i mas. E komishon aki ta envolví tur partner pa huntu yuda pensa na solushonnan.
Puntonan di salida
E puntonan di salida pa tur akshon ta pa transporte públiko ta konfiabel, pagabel, konfortabel, i kore den un tempu akseptabel.
E intenshon ta pa introdusí un struktura nobo di transporte públiko ku ta enserá un areglo di orario i servisio, mas bòrchi di bus den barionan, mas terminal di bus komo ‘hub’ i no solamente e puntonan di Punda i Otrobanda ku nos konosé aworakí. E último punto aki ta pa evitá ku e suidadano ku ta biba na por ehèmpel Muizenberg, i ku tin ku bai traha na Jan Noorduynweg, e mester kue un bus bai te Otrobanda i despues kue otro bus bai Jan Noorduynweg. Ku e struktura mihó reglá, por evitá esaki i baha orario di yegada na bo destinashon.
A evaluá tambe e opshon pa lanta un koperativa bou di shofùrnan di bus chikitu ku ta traha huntu ku ABC Busbedrijf. E posibel benefisionan di esaki ta: un entrada fiho pa e shofùr, benefisionan sosial mihó reglá, benefisionan fiskal, gasolin mas barata ora kumpra na kantidat grandi, i mas.


text:
Humidífogo
'Humidífogo' soa como 'humidífobo', você quis dizer humidífobo quando procura humidífogo?
- 1. (a) Que se dá mal nos terrenos húmidos.
Humidífogo tem 10 caracteres
Resultados da pesquisa:
Resultados de imagem:
Youtube: humidífogo
*Definições de Wiktionary (CC-BY-SA 3.0)
Nuvem de palavras:
- humidífobo gumidífobo bumidífobo numidífobo jumidífobo uumidífobo yumidífobo hymidífobo hhmidífobo hjmidífobo himidífobo h8midífobo h7midífobo hunidífobo hukidífobo hujidífobo humudífobo humjdífobo humkdífobo humodífobo hum9dífobo hum8dífobo humisífobo humixífobo humicífobo humifífobo humirífobo humieífobo humidídobo humidícobo humidívobo humidígobo humidítobo humidírobo humidífibo humidífkbo humidíflbo humidífpbo humidíf0bo humidíf9bo humidífovo humidífono humidífoho humidífogo humidífobi humidífobk humidífobl humidífobp humidífob0 humidífob9


text:
ORANJESTAD (AAN) — Departamento di Impuesto a anuncia poco dia pasa cu e declaracion pa impuesto di entrada pa 2016 a sali. Un grupo di ciudadano cu tin e obligacion di yena e declaracion aki ta pensionadonan cu ademas di nan pension di behes di SVb tin un otro entrada. Den cuadro di esaki nos a acerca director di Banco di Seguro Social, SVb, sr. Edwin Jacobs, pa haya informacion tocante ki paso pensionadonan mester tuma pa por ricibi e asina yama loonopgaaf di nan pension di AOV pa por yena nan declaracion di impuesto.
Kico ta un loonopgaaf?
Sr. Jacobs a cuminsa na splica cu un loonopgaaf ta e resumen di e total di suma di pension ricibi durante un aña. Y tur pensionado tin derecho di ricibi e loonopgaaf aki, aunke cu no ta tur pensionado mester di esaki. Sr. Jacobs ta sigui splica cu den pasado, sigur prome cu 2010, e pensionado por a pasa busca e loonopgaaf na departamento di pension di SVb. E tempo ey caba e oficina di SVb tabata bira congestiona pa algun siman y pensionadonan mester a warda hopi pa por ricibi e resumen aki.
Con e servicio tabata
Den su afan pa reduci e tempo di warda na SVb y tratando na mehora su servicio, SVb a cuminsa ta manda e resumen pa e pensionadonan na nan cas. Aki SVb a encontra cu dos problema. Pensionadonan ta muda pero no ta cambia nan adres na SVb, cu e consecuencia cu toch e resumennan no tabata yega unda e mester yega. Un otro problema cu SVb a encontra tabata cu e resumennan tabata keda bon warda cu despues no tabata facil pa haya esaki bek. E consecuencia tabata cu toch e pensionado tabata acudi na SVb su oficina pa pidi pa print e resumen. Pues, SVb a constata cu e mandamento mediante post tampoco tabata efectivo. Y mientras tanto e cantidad di pensionadonan ta sigui aumenta. Sr. Jacobs ilustra esaki mustrando cu na final di 2007, 11.784 pension a keda paga na Aruba, mientras cu na final di 2016, un total di 18.901 pension a keda paga na Aruba.
Servicio digital nobo
SVb, mester a busca un otro forma pa ofrece un mihor servicio na su pensionadonan.
Y asina entrante aña pasa, SVb a pone na disposicion di su pensionadonan e posibilidad pa mediante e website di SVb haya acceso tur momento di dia y durante henter aña na su loonopgaaf.
Sr. Jacobs ta splica cu e pensionadonan di e generacion nobo, por lo general tin mihor dominio di tecnologia y por traha cu computer y cu esey den mente a desaroya e servicio nobo aki.
Sr. Jacobs ta mustra cu pa e pensionadonan cu sa con pa anda cu computer, ta sumamente facil pa ricibi nan loonopgaaf. Sr. Jacobs ta mustra e pasonan pa sigui:
Bishita website di SVb: www.svbaruba.org
Click riba Pensioen
Escoge MiPensioen
Den e bentana nobo cu habri, click riba e opcion pa registra como usuario nobo
Scoge un username di preferencia
Yena bo email
Crea un password y confirma esaki. Pa esaki tuma nota di e rekisitonan
Bay na bo email y ey ta ricibi un link pa activa su cuenta
Pa activa e cuenta, mester tin na man su number di AOV, cual ta ricibi riba e desicion cu SVb ta otorga e pension. Sigui e pasonan y yena e informacion solicita y facilmente ta activa e cuenta.
Di e forma aki e pensionado por crea su mes un cuenta riba e website di SVb y por disfruta di un forma facil di e servicionan digital di SVb, entre nan esun di print su loonopgaaf pa yena su declaracion di belasting.Sr. Jacobs ta menciona cu den caso di cualkier problema, por contact departamento di Pension na 5272760 pa asistencia.
Pa termina sr. Jacobs ta enfatisa cu e servicio digital aki no ta reemplasa e posibilidad di e pensionado pa pasa na SVb su departamento di Pension pa busca su loonopgaaf. Cu e servicio digital, SVb ta desea di facilita e pensionado cu un servicio rapido y 24 ora pa dia.


text:
ORANJESTAD (AAN): Sero Tijsji ta un tereno na Barcadera cu ta bou maneho completo di Serlimar S G. Sero Tijsji a worde apunta pa Gobierno di Aruba na final di aña 2017 como un “alternatieve stortplaats” di desperdicio procesa, como un solucion temporario pa evita cu ta sigui deposita desperdicio na Parkietenbos ya cu esaki a yega su maximo capacidad.
Maneho di Sero Tijshi ta bay conhuntamente cu e acuerdo entre Serlimar SG y Ecogas N.V. di un periodo maximo di 2 aña, te ora cu implementa un solucion permanente pa maneho di desperdicio y Parkietenbos.
Desde luna di juli 2018, tur desperdicio residencial como tambe comercial cu ta worde colecta pa Serlimar SG ta worde deposita na Ecogas, esaki ta un total di 2.456 ton di desperdicio, cu ta worde procesa basa ariba e tecnologia di “bailing” cu ta produci “envirobales” cu ta worde transporta y deposita na Sero Tijsji.
Sero Tijsji ta un tereno cu tin piedra y santo di calichi cu ta conoci como “lime sand” cu tin hopi beneficio. E calichi aki ta consisti di mayoria parti di mineralnan y organismo fosil cu ta haci e calichi un tipo di santo cu ta hopi nutriente. E calichi tin hopi calcium y esaki ta saca polucion y ta deshaci di e “sulfur dioxide” cu ta bin di carbon. Tambe e calichi ta deshaci di “hero” for di awa cu ta reduci e pH di awa den un forma natural. E santo di calichi actualmente tambe ta worde uza pa tapa areanan di Parkietenbos pa reduci e probabilidad di candelanan espontaneo y tambe pa evita cu desperdicio los por bula bay den vecindario of den lama.
Sero Tijsji ta un area di 149.847m² y ta worde maneha door di Serlimar SG caminda ta coba cada area structuralmente a base di un plan di maneho, tin areanan cu ta yega un profundidad di 6 pa 12 meter hundo pa asina deposita “envirobales”. Di comienso di aña te cu final di luna di Juli a deposita un total di 16.400 “envirobales” na Sero Tijsji. Cada “envirobale” tin un peso di 1.2 ton y tur ta worde deposita strategicamente riba otro den 2 of 3 cu santo di calichi entre cada “envirobale”.
A base di e plan di maneho di Sero Tijsji lo incicia e proceso di tapamento den un promedio di dos luna, esaki lo sosode bao di maneho di Serlimar SG. E proceso di tapamento ta sosode cu liners caminda e tubonan di gas lo worde pon’i strategicamente den un area cu ta cubri 6.900m2. Tanten cu e area di 6.900m² no worde yena complete cu “envirobales” no por inicia e proceso di tapamento. Despues cu e area aki worde tapa, Serlimar SG lo continua cu siguiente fase cu ta un otro area den Sero Tijsji cu lo mester sigui worde coba y cuminsa worde yena.
Serlimar SG kier informa comunidad cu Sero Tijsji no ta destina pa bira e di dos Parkietenbos, pero cu e area aki di casi 150.000m2 di calichi ta strategicamente apunta pa deposita “envirobales” na un manera responsabel y sostenibel cu ta na bienestar di Aruba su comunidad y tambe medio ambiente pa locual ta trata maneho di desperdicio.
Serlimar S G ta den proceso di un “RFP” of “Request for Proposal” conhuntamente cu TNO, WEB Aruba NV y otro instancianan concerni pa cual esaki lo mester ta cla pa fin di September di 2018. Esaki ta relaciona cu e remediacion di Parkietenbos y un sanitary landfill.


text:
Gobièrnu a atmití awe, ku 94% di poblashon na Kòrsou tin problema dental, di kual 30% ta mucha.
Awe Parlamento di Kòrsou a trata e tópiko di fluoride den nos awa di bebe. Durante e presentashon ku Gobièrnu a duna, a bin sali na kla ku un rapòrt di aña 2002 ta indiká ku 94% di nos poblashon tin problema ku kuido dental. Di e 94% aki, 30% ta mucha. A bin resultá tambe ku 15 pa 20% di nos grandinan no tin un tandgebit sigun presentashon di gobièrnu awe mainta.
Kon por ta ku for di aña 1962 ta doseer fluoride den nos awa di bebe i awe 51 aña despues, segun gobièrnu su presentashon awe mainta, basá riba un rapòrt di 2002 a splika ku 94% di nos komunidat tin problema ku kuido dental ainda? Frakshon di MFK ta bisa ku e solushon no mester ta dosering di fluoride den nos awa, pero simplemente un bishita garantisá serka dentista. Un seguro médiko ku ta kubri ku pueblo por atendé su kuido dental. Un seguro médiko pa tur hende i ku ta duna kada pèrsona e oportunidat pa hasi kòntròl dental por lo ménos 2 biaha pa aña, paso ta resultá ku despues di 51 aña ku a doseer fluoride den nos awa di bebe, esaki no tabata e solushon.
Un dje kousanan di fluoride den ekseso, ta osteoporosis i asina tin hopi otro efekto sekundario na momentu ku bo konsumí fluoride di mas. Osteoporosis ta nifiká ku e ta saka kalki for di den bo wesu i ku e wesu por kibra di su mes. MFK ta keda para pa saka fluoride for di nos awa di bebe, awor mas ku nunka despues ku Gobièrnu mes a atmití ku despues di 51 aña ku a doseer fluoride den nos awa, ainda 94% di nos komunidat tin problema ku kuido dental.
Minister di Salubridat sr. Ben Whiteman a pidi 1 siman di tempu pa duna kontesta riba preguntanan ku a wòrdu hasí dor di miembronan di Parlamento. Sinembargo Presidente di Parlamento sr. Mike Franco a skòrs te próksimo aviso.


text:
Ayera pueblo Hulandes a celebra un referendum riba e acuerdo di asociacion di Ukraine na Union Europeo(UE). Pa e acuerdo di Ukraine su incorporacion na UE lo por drenta na vigor, si e ta haya sosten di e 28 paisnan miembro di e bloke aki, y esun cu tabata falta ainda ta Hulanda.
Segun analistanan e consulta popular aki lo por ripiti loke a yega di sosode na 2005, caminda Hulanda cu ta un miembro fundado di UE, a vota contra e proyecto di un Constitucion Europeo. Ayera e temor cu tabata existi tin di haber cu e referendum aki cu nace fei di un peticion popular lo por ocasiona otro crisis na Bruselas. E referendum di ayera a wordo celebra danki na un ley cu a drenta na vigor aña pasa y cu a permiti colecta 472 mil firma cu a obliga e gobierno pa convoca e referendum of consulta popular.
E analistanan ta mira cu tanto pa e politiconan Hulandes y dirigentenan di Comision Europeo, y tambe pa e presidente Ukraniano, Petro Poroshenko, e referendum aki ta bay mas aya di gewoon incorporacion di Ukraine na UE, y mas bien riba e union di paisnan Europeo su futuro. Nan di cu un resultado “negativo” lo por trece cun’e un gran crisis continental, ya cu Rusia lo reclama un victoria facil riba su control na Ukraine.
E ultimo sondeo publica pa e corant Volkskrant ta afirma cu un mayoria lo vota “No”. Pa e referendum aki lo ta valido mester vota a lo menos un 30% di e poblacion. E votacion den e referendum aki no ta obligatorio.
E referendum aki tin un importancia simbolico tambe. E ta e prome referendum di e tipo aki cu ta wordo celebra na Hulanda. E referendum aki ta habri caminda pa eventualmente somete bou votacion of consulta popular e aprobacion di e TTIP. E ta e Acuerdo Transatlantico di Comercio y Inversion cu Union Europeo ta negosha cu Merca.
Hoben Arubiano
Un hoben Arubiano, Zaira Lin kende ta studia na Hulanda a bay vota den e referendum aki. El a relata na Bon Dia Aruba cu su experiencia den e consulta popular aki ta hopi diferente cu otro studiantenan Arubiano cu a haci uzo di su derecho di voto tambe. Actualmente e ta studiando International and European Law y como cu e no solamente ta studiando ley Europeo pero tambe bibando den Europa, e ta haya su mes mas ‘presente’ of mas activo den e topico aki.
Un luna pasa, e mes cu un grupo di studiante a organisa un evento unda cu nan a invita e Embahador di Ukraine na Hulanda, esta Sr. Olexander Horin, pa un lectura riba e pregunta “dicon si?”.
Naturalmente hopi a wordo splica con e tratado aki lo beneficia Ukraine. Den esaki el a haci un pregunta na e diplomatico: “Meneer a papia hopi di con e tratado aki lo yuda Ukraine, manera restructura Ukraine, instrumento pa yuda bringa corupcion (un di e hopi preocupacion Hulandes tin) y stabilidad, pero kico ta e beneficio di e tratado pa Hulanda y e European Union?”. El a bisa cu e contesta cu el a haya tabata: “Flor! Hulanda ta exporta y distribui biyones di flor rond di full mundo, si e tratado ta exito, Hulanda lo por uza nos tera pa sigui planta mas y finalmente ta e distribuidor di mas grandi na mundo!”
“Mi no tawata ‘bendi’ cu e contesta y ainda mi tawata tin duda pasobra si, Hulanda ta distribui biyones di flor pero sin of cu Ukraine su tera, ainda e produccion di esey lo sigui. Y e beneficio pa Ukraine ta hopi mas cu locual e lo beneficia Hulanda”, segun Zaira su opinion.
El a laga sa cu e motibo cu nan a organisa e evento aki ta pasobra nan a ripara cu hopi hende no sa kico berdad e “Associatieovereenkomst” of acuerdo di asociacion ta encera. Zaira su impresion ta cu realmente tin hopi hende cu no lo vota, porta simplemente pasobra nan no sa di kico e ta bay over. Otro posibilidad por ta no tin interes pa e resultado of por ta pasobra nan sa cu apesar di vota, e no lo cambia e resultado.
E personalmente no ta haya Hulanda a haci suficiente pa informa su hendenan di e tratado aki. E impresion ta cu tabatin basta informacion duna door di diferente corant y website, pero no di un fuente imparcial. “Mi ta haya cu sinembargo tawata tin hopi informacion pushando pa un “no” mas cu un “si”, el a laga sa.
Zaira haciendo uzo di su derecho como ciudadano Hulandes a bay vota den Stacion Central di Rotterdam. E a bisa cu no tawata tin mucho hende y el a tarda practicamente 1 minuut pa drenta y sali bek. “Di e momento ey, mi no a bay cu mucho pero mi sa cu en general mi ta carga un experiencia unico. Ta un momento excepcional pa por participa den un Referendum, y mi a purba curasha mas hopi Arubiano akinan posibel pa tuma e oportunidad aki”, el a relata na Bon Dia Aruba.
E kier a bisa tambe cu e referendum aki no ta obligatorio, pues e Gobierno di Hulanda no tin e obligacion di tuma e decision a base di locual su hendenan a kies. Pero locual ta preocupa su persona ta cu e decision di e referendum aki por influencia e referendum di United Kingdom den juni, y esey si ta obligatorio. “E UK por dicidi di sali for di e EU… Esey si mi no ta kier pasa”, el a bisa.


text:
Reading Time: 4 minutes
Si bo tin un fakansi ta plania masha dia pero bo no sa unda pa bai, konsiderá Hawaii pa bo próksimo destinashon, pasó den fluhonan di lava na Hawaii tin un ‘mushroom’ (padestul) (kual si bo a lesa Kibra Hacha, bo sa kaba ta kiko e ta) ku ta duna orgasmo spontáneo na hende muhé na momentu ku nan hol’é.
E ‘mushroom’ ta koló oraño, i aparentemente ta den e fluhonan di lava kual tin entre 600 pa 10.000 aña bieu, so bo ta hañ’é.
Na aña 2001 dos sientífiko sumamente kurioso a laga algun muhé i hòmber hole e ‘mushroom’ aki. Mas ku mitar di e muhénan a eksperensha un orgasmo spontáneo despues di a hole e ‘mushroom’. Aparentemente e ‘mushroom’ ta saka algun ‘neurotransmitter’ similar na esun ku seleber di hende ta saka na momentu di relashon seksual. Lamentablemente e hòmbernan si no a sinti nada. Al kontrario, nan a haña e kos algu askeroso.
Mi tin ku bisa tambe ku e estudio di e dos sientífikonan aki (John C. Holliday i Noah Soule) a keda desbaratá òf no sientífikamente aseptá. E ‘mushroom’ a keda klasifiká komo un tipo di ‘mushroom’ ku ta pertenesé na e tipo ‘Dictyophora’ ku despues a keda nombrá komo ‘Phallus’, i for di 2001 a keda yamá ‘Afrodisiako femenino.’ i algu difísil pa haña. Pues mi no sa ta dikon nan a hasi e estudio mes. Kisas ta pa nan por bend’é karu ku hende muhénan ku no tin hòmber, kual ta hopi. Ta mi ta pensa mi kos. E figura dje ‘mushroom’ parse un pénis tambe, òf kisas ta mi imaginashon?
En todo kaso den un rapòrt publiká riba ‘International Journal of Medicinal Mushrooms’ nan a skibi resultado di e investigashon i aparentemente di 16 hende muhé ku a hole e mushroom, seis a eksperensha un orgasmo spontáneo leve. E sobrá 10 nan a sinti ku nan kurason a kuminsá bati mas duru. E hòmbernan a haña ku e ‘mushroom’ ta hole stinki i ta askeroso. Nan no a sinti nada mas.
Sientífikonan ta haña difísil pa respetá resultado di e investigashon aki debí ku nan a hasi e estudio riba solamente 36 persona boluntario, kual ta un kantidat muchu chikí pa prueba algu, i di e 36 personanan, 20 no a sinti nada. Di esnan ku a eksperensha batimentu di kurason mas fuerte, bo no por relat’é na orgasmo. Por último, e sientífikonan no a mustra kon nan a prueba ku bèrdat loke e seis muhénan a sinti tabata orgasmo.
No laga esaki stroba bo di bai Hawaii si. Prinsipalmente si bo tabata tin intenshon di invitá mi pa bai ku bo. Den mi buki Kibra Hacha mi a skibi algun kos ku no ta duna bo orgasmo, pero nan ta lanta bo deseo seksual si. Lesa e kapítulo di afrodisiako i bai tèst nan tur wak kua ta yuda.
Pa e hendenan ku no sa, tin algu diferente ku nan ta bende ku yama ‘Rush poppers’. Si mi no a skibi esaki den e buki Kibra Hacha, ta pasó mi a lubidá, pero mi ta bai bisabo aworakí: Rush Poppers tambe ta algu ku bo por hole i e ta inkluí e kímiko ku yama ‘isobutyl nitrite’, kual ta relahá bo múskulonan i ardunan sanguineo. Na momentu ku bo hol’é, bo ta kuminsá sinti bo kurpa spesialmente bo kara ta bira kayente. ‘Rush poppers’ ta mehorá bo eksperensha seksual i duna bo un mihó orgasmo. Pero e efekto ta kita un bes, pues sòru pa bo ta ‘ready, steady, go’ ora bo uz’é.
Ta bon pa bo sa, ku e ta un produkto ku a keda inventá i uzá pa homoseksualnan i e tabata konosí komo ‘gay drug’. Pues e ta hasi sèks anal mas fásil i plasentero. Tin algu tambe ku yama ‘Jungle Juice Poppers’ ku ta básikamente meskos. Bo ta hol’é meskos ku ta kokaina bo ta hala, wanta bo rosea pa sinku sekònde, i mesora bo ta bira haltu. E no ta un droga, bo no ta bira adikto na dje. (A ménos ku bo bai hasi di mas i uz’é tur dia.) Segun mi nan ta bend’é na Kòrsou. Mi n’ ta sigur. Bai chèk bo laga mi sa, anto tèst e mesora tambe bo laga mi sa kon a bai ku bo eksperensha seksual!
Fuente: Mandatory, Science Alert
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
ORANJESTAD (AAN): Un turista cu ta na Aruba cu su famia a muri na De Palm Island. Ta un turista adulto caba. Esnan cu ta LifeGuard a bati alarma pasobra nan a haya un bishitante masculino cabez abou den lama. E lo a bay snorkel y probablemente e lo a haya un ataka di curazon.
A logra saca e persona for di awa y cuminsa reanima mientras cu yudanza di Paramediconan di Ambulance tambe tabata na caminda. Ora cu ambulance a presenta e Paramediconan a tuma over.
A traha cu e victima pa basta rato pero na final ta dokter mester a wordo yama pa constata morto. E curpa a wordo duna liber pa e famia cu tabata presente na De Palm Island.
No tabata parce mesora di un caso di hogamento of crimen. Paz na su restonan. Mientras cu e caso ey tabata andando, a sosode tambe un accidente chikito.
Un otro turista a slip dal cabez na un di e actividadnan acuatico. Personal di ambulance presente a atende mesora. No a bay cune Hospital pero a conseh’e si pa e pasa Eerste Hulp pa asina wordo atendi.


text:
Autoridad sanitario di estado Rio de Janeiro (suroeste di Brasil) a confirma e prome morto pa keintura geel na e region, cu a sucede na municipio di Casimiro de Abreu, na 130 kilometer di capital di estado.
E victima tabata un homber di 38 aña, cu no a biaha den ultimo aña pa ningun lugar, unda a registra caso di keintura geel na e pais ey, comunicado di secretaria di salud regional a a bisa. E caso a origina cu secretaria a anuncia un medida nobo, “manera un campaña di vacunacion cu a ser anuncia pa henter estado,” y cu tabata planea pa cuminsa na fin di luna di maart.
Hunto cu e fayecimento di persona ey na Rio de Janeiro, autoridad a confirma tambe otro caso di transmision di e malesa na mesun municipio, di un persona cu no a biaha pa ningun area cu ta conoci como “area di contagio”. E region na sureste di Brasil ta bibando un epidemia di keintura geel cu a laga mas di 100 morto desde inicio di e aña aki, mayoria di nan na estado di Minas Gerais, na frontera cu Rio de Janeiro, Sao Paulo y Espirito Santo, entre otro estado cu a registra mas fayecimento pa e virus aki caba.
Autoridad sanitario di Rio de Janeiro a anuncia durante fin di siman cu nan kier invita henter poblacion di Brasil, pa bay vacuna contra malesa di keintura geel, pero e fayecimento di e prome victima a acelera e medida aki. “Gobierno a entrega un miyon di vacuna na 30 municipio strategico” cu ta cerca di Casimiro de Abreu y otro poblacion di frontera cu Minas Gerais y Espirito Santo. “E prioridad di campaña ta duna resistencia na henter poblacion residente, o cu ta traha den area di mondi y zona rural” nan a agrega.
E resto di municipio no ta inclui den un prome fase urgente, nan ta sigui e plan cu tabata formula prome desde su inicio, asina dentro di un par di siman tur cos ta cla pa e inicio di e campaña di vacunacion, cu lo ta dura te ultimo dianan di maart. Secretaria di salud di Rio de Janeiro a bisa den su comunicado cu “no mester di move henter poblacion pa otro municipio pa asina haya e vacuna”, pasobra lo inmunisa henter poblacion poco poco te final di e aña aki, di manera natural.”


text:
ORANJESTAD (AAN): Parlamentario Endy Croes a presenta cu documento na prensa, y ta mustra cu e tin pensa di manda tur esaki pa Hulanda. E ta cuestiona con un compania serio manera Canadian Bank Note por ta haci dealing di e forma aki, y cu ta pagando e Director di Lotto di Aruba, esta Sr. Wernet, cu e suma di 275.000 Florin aparte di su salario.
E ta haya cu Directiva di Lotto a gasta miyones di placa di e fundacion pa haya conseho y a usa un profesor Frank Kunneman pa haci cambionan style di piratanan di antes na un manera di sinberguensa pa logra nan metanan.
Croes a revela un prueba, con e Director di Lotto ta paga su mes. E kier puntra CBN esta Canada y pueblo di Aruba si esaki ta normal? Con Canadian Bank Note un compania mundialmente conoci cu ta traha Security Documents manera paspoort pa rond 80 pais rond mundo y ta print placa y atende cu asuntonan secreto di hopi pais por permiti su mes pa haci negoshi cu hendenan asina?
E ta referi na e hecho cu un director cu ta cobra su salario, banda di su compensacion ta haci trabao pa e mesun compania cobrando tur luna sumanan barbaro. Y tog e Directiva ta firma pa tur locual ta pasando den Lotto.
Croes a termina bisando cu moral, dignidad y consenshi ta balornan hopi importante den caracter di un ser humano cual por identifica bo como hende.


text:
Bo ta un organisashon sosial ku tin un tarea òf aktividat ku bo no por hasi pa kaba? Bo no tin sufisiente man pa yuda bo? Bo kier drecha un lugá pa mucha hunga òf un sitio di deporte pa hóben? Dal sentro di bario un bon limpiá òf fèrf ? Durante CURA DOET tur esaki ta posibel! Anto no ta pa tur aktividat tin mester di bleki di fèrf, ni martin ku klabu. Man pa yuda i orea pa skucha tambe ta bonbiní. Pensa por ehèmpel riba un dia ekstraordinario pa e habitantenan di un kas di grandi. Bo sa kon kontentu nan lo keda ku un desayuno festivo, un mèrdia di wega, un dushi komementu mèrdia òf un keiru den konvoi.
Inskribí bo proyekto via di e wèpsait aki mes, promé ku dia 18 yanüari 2019. Pa por inskribí bo mester tin un deskripshon kòrtiku di bo proyekto i tambe un idea di kiko e gastunan lo ta. Via di e wèpsait aki mes bo ta hasi bo petishon pa un aporte finansiero p'un máksimo di 1100 florin.
Djis klek riba e boton aki bou i kuminsá e proseso.
Inskribí un proyekto
Bo ke mas informashon?
Bo tin pregunta òf bo kier mas informashon? Ku plaser nos ta yuda bo. Manda un email na curadoet@curacaocares.org òf yama na +59997881952 i puntra pa un miembro di tim di CURA DOET.
Kon pa inskribí bo organisashon pa partisipá na CURA DOET 2019?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, kaba di yena tur kos di bo proyekto i despues hasi bo petishon pa aporte finansiero.
Mas informashon »
Kon mi ta pidi un aporte finansiero?
Despues ku bo kaba di inskribí bo organisashon i proyekto bo por pidi aporte finansiero. Den Mi profil bo ta haña bou di bo proyekto un link “Aporte finansiero”.
Mas informashon »


text:
Segun nos codigo penal ta bisa bon cla cu “uitlokking”, tambe ta castigabel.!. Mi a pidi bo 4 januari permiso pa core parada. Bo ta nenga mi un siman promer cu e fecha di parada, 9 luna despues.! Bo ta exigi mi si pa pidi permiso 10 dia promer cu e actividad, pero abo si como gobierno ta sconde mi peticion den lachi 9 luna largu, anto awor bo ta nenga mi y duna bo mes partido permiso pa parada cu lo ta entrega hopi despues. E ta un acto di mala fe y cu gobierno mes kier ” l…ok pueblo uit” pa pasa saluda otro den auto. Un gobierno burdugo guia pa un set di lunatico so kier obliga su pueblo pa haci algo ilegal. Corda Mike Eman ” uitlokking” ta un mal cos. Reta un pueblo tambe ta malo. Laga huez mes duna un veredicto nos mira ta con ta huzga un gobierno cu ta abusa di su poder pa faborece su mes, pasobra e tin un cuerpo policial, Riott commando pa manda suta e mesun pueblo cu e mes a ” lok uit”. Un abogado por haci un bon trabou aki cu e circumstancianan bou di cual a nenga e peticion di 4 januari 2017 ta muestra di kier gana tempo pa haci maldad y wega nan politico.!
One comment
Personalmente, mi no por compronde e “miedo” pa auto, bandera y stickers. E lema ta “sin miedo” e ora ey, cua ta e miedo? Laganan pa loco, biba trankil, hende di poco fe, no ta auto, bandera ni stickers ta bai vota. Y esnan cu ta cai pa show, carnaval y fiesta, no ta bal tin nan na bo banda anyway.


text: Rusia en tera increíblemente bunita i pensamentu habitá e stat. Ai, e ritmo di bida di e hendenan modernu no ta pèrmití hopi di nos implementa hasi nobo di communicacion di bida real. Un hende interior ku e bin time, otro implementa no a gusta a sa di e kaminda. Ta manera e ta, si bo ta interesa den its ku kisas i chikitu di bo stat, e ora ei inspirá e posibilidat ta kontentu ku e puesto di its Pa Adulto». Bo ta bo oportunidat tin its ku personanan riba di stat sin sikiera pafó di bo kas, armá na un kòmpiuter portal of un telefon inteligente. «Pa Adulto» en uso, ku pa algun aña di existencia, a kapas ta introduci e otro vários milnan di persona di diferente stat di estudio uní. Nos its na relacionnan sera ta disponibel pa henter e pais. Por ta asina, por ta seif pa bo topa na e hende tin e stat riba e awor ta hañ’é. Nos hefe karakterístiko radio e trata di ofrece its sin registro ku telefon i e tin un voto. Kada salario na e reina e cuestion ta indiká di number di telefon. Esaki a destin’communicatie entre su mes na SMS, sin revel’nan bèrdadero números di telefon. E servisio di «Pa Adulto» ta dispone na e registro di usuario di tur e teritorio i sigui krese. Bo por trata hasi its na relacionnan sera, topa amigunan, amigunan òf simplemente interesante di interlocutores. Ta posibel ku bo ta nos ib por haña un hende ku nan a uni ku algu otro na un simpel grupo. Ta mas importante, nos its pa adulto no ora i presentá kompletamente gratis. No pago di activities, SMS i otro sirbishi additional. Implementa pone su profil, reina ku foto, informashon tokante di su mes i por kuminsá papia sin restricted.


text:
WILLEMSTAD,—-Mañan 12 di desèmber e agrupashon di salsa Son Los Compadres de Curaçao ta kumpli 15 aña di eksistensia. Los Compadres ofisialmente a ser fundá 12 di desèmber 2003 i e agrupashon aki tabata tin e honor di por tabata aktivo kontinuo durante tur e 15 añanan aki.
Djadumingu 16 di desèmber di 7 or pa 10 or na Hemingway (Lions Dive Hotel), esaki lo ser selebrá, ku boutiso di un cd konteniendo e repertorio original di Los Compadres. Padrinu i Madrina di e cd aki lo ta dos fanátiko grandi di Los Compadres ku ta Minister Steven Martina i Minister Marilyn Alcala Walle.
Den e cover di e cd tin un relato ekstenso di e historia di Los Compadres. Pa medio di esaki nos ke invitá amantenan di son i salsa en general i e fanátikonan di Los Compadres en espesial, pa ta presente dia 16 di desèmber na Hemingway. E intenshon ta pa tur fanátiko bini bistí na blanku, manera Compadres semper ta bisti.


text:
Durante Celebracion Dia di Impuesto:
ORANJESTAD (AAN) – Diabierna siman pasa Minister di Finansa, Asuntonan Economico y Cultura a pasa brinda un palabra di gratitud y apoyo na e trahadornan di Departamento di Impuesto na ocasion di celebracion di Dia di Impuesto.
Departamento di Impuesto, DIMP ta un departamento di vital importancia pa cu gobernacion di nos Pais y pesey e trabao di cada funcionario na DIMP ta importante y ta wordo aprecia.
Pa e ocasion special aki, Minister President Evelyn Wever-Croes tambe tabata presente pa duna pabien como muestra di aprecio pa tur e esfuerso cu DIMP ta haci.
Pabien na staf y personal di DIMP y danki pa cumpli cu boso tarea na bienestar di nos Pais.


text:
APERTURA LIGA LITO 2018 DJADUMINGU 3 YÜNI 2018, 10’OR DI MAINTA NA TERENO DI FFK!
Liga Lito, patrosiná pa MCB, ta e liga di futbòl pa nos muchanan di U-6 ku U-8 (edat bou di 6 i 8 aña) ku kada dos siman riba djadumingu di mainta pa mèrdia, ta ehersé nan deporte preferí na tereno di FFK.
Despues ku aña pasa, 10 di dezèmber 2017 a klousura Liga Lito pa e aña ei, kaminda nos muchanan, coachnan, mayornan i un gran públiko a gosa un bòl, den presensia di Papa Pasku, ku tambe a asistí na klousura di Liga Lito, MCB i FFK kier a anunsiá e apertura di Liga Lito 2018.
Esaki ta tuma lugá djadumingu aki, 3 di yüni 10’or di mainta na tereno di FFK.
FFK ta yama danki na tur e timnan ku a partisipá na Liga Lito, e coachnan, mayornan, prensa, rèfrinan, komishon Lito, nos spònser MCB, Lito i tur ku a duna un aporte na un eksitoso Liga Lito di aña pasa i ta spera tur hende ku e mesun entusiasmo pa nos por tin un Liga Lito 2018 eksitoso e aña aki tambe.
Un yamada ta bai na hinter e pueblo di Kòrsou i spesialmente e fanátikonan di futbòl pa asistí na e liga dediká nos chikitin nan. Bin presensia e weganan aki ku ta kompletamente grátis i disfrutá di e partidonan aki ku hinter bo famia.
Lito, MCB i FFK ta warda bo!


text:
ORANJESTAD(AAN): Diaranzon merdia alrededor di 2:30 a drenta melding cu na Botica Central tin un auto na candela.
Un auto KIA Picanto cu number A-48879 tabata otro banda di caminda na cerca di un negoshi di reparacion di prenda.
E chauffeur a drenta pa asina laga nan traha riba su holoshi pero na dado momento el a haya holor di algo kima.
Ora a sali wak a haya huma ta sali for di su auto. Nan a core busca awa y bashe riba dje pa asina paga e candela. E auto, specialmente parti motor a haya basta daño.


text:
http://alzheimer-bonaire.com/images/FAB-Relato-Anual-2016.pdf
Fundashon Alzheimer Bonaire
Fundashon Alzheimer Bonaire a keda fundá na aña 2011, ku e meta pa informá i konsientisá, eduka e pueblo Boneriano, i prinsipalmente guia e famia ku tin un miembro di famia ku ta biba ku e malesa di dementia e.o Alzheimer I otro tiponan di demencia.
Dementia ta un malesa selebral ku ta buta un persona poko poko pero sigur ta bira kompletamete dependiente di un otro persona su kuido personal. Dementia no ta simplemente lubida pa motibu di behes. No…. hopi hende no sa ku dementia ta kuminsa tambe serka hendenan relativamente yong.
Ta pronostiká den futuro ku di kada 5 persona, 1 hende lo sufri di dementia, kual tipo Alzheimer ta esun mas sobresali.
Fundashon Alzheimer ta organisá diferente charla kaminda specialistanan di otro isla of Hulanda ta bini I ta ofrese charla I tayer di trabou pa halsa e konosimente pa asina por deal mas miho ku e personana ku ta biba ku e malesa aki. Nos por rekonose trempan I duna e kuido adekua. Un di nos meta ta pa kibra e “taboe” tambe den pueblo tokante e malesa aki, no wak kiko e kliente no por , pero wak kiko si e por ahinda I kon ta e manera adekua pa ttrata ku e personan aki.
Ultimo na augustus nos presidente I vice presidente a partisipa na un konferensha na London, kaminda a propone tres proyekto (Meta)kual un di nan ta pa traha riba un plan national di dementia, kaminda huntu ku FAB , Gobiernu i otro “stakeholders’ pa bini ku bon un plan pa e kliente di awe I tambe pa e kliente di mayan.
Nos mester por rekonose malesa i tin komprenshon pa e malesa aki. Nos ke figa pa laga Boneiru bira mas tantu ku ta posibel un sociedat “dementia friendly” .
Fundashon Alzheimer Boneiru ta organisa e enkuentronan ku manera Hofi Alzheimer, i durante di e enkuentronan aki ta trata diferente tema tokante di e malesa di demencia Alzheimer, Ta organisa enkuentro ku famianan di e kliente pa asina e famia tambe trese su eksperenshanan I kombersa ku otronan pa sa kunan no tan an so.
Pa nos klientenan mes Fundashon Alzheimer Boneiru ta organisa terapia di musica, festival di kanto annual, dia di famia i tur aña ta selebra dia international di Alzheimer ku un parada di lus.
Finalmente mi kier a rekomendá tur hende pa biba salu, ta mas aktivo pa asina redusi risiko pa e malesa di dementia.
Bishita aktividatnan di fundashon Alzheimer pone bo mes na altura di e malesa no laga pa ta ora e toka bo porta buska imformashon.
E malesa no tin kuro pero si por duna e persona e kuido adekua.
I algu hopi importante: laga nos keda korda nos famia, amigo/a of un konosi ku dementia, manera e Tabata prome ku ela haña dementia I laga nos tratele ku respet !!!
Nos slogan ta : NO sentibo bo so…… Nos tei pa bo…. !!!
Miembronan di direktiva di nos organisashon
Funshon Presidente
Nòmber: Evert L. Piar
E-mail: Dit e-mailadres wordt beveiligd tegen spambots. JavaScript dient ingeschakeld te zijn om het te bekijken.
Funshon Vice Presidente
Nòmber: Henna Winklaar
E-mail: Dit e-mailadres wordt beveiligd tegen spambots. JavaScript dient ingeschakeld te zijn om het te bekijken.
Funshon Tesorero
Nòmber: Senaida M. Hart
E-mail: Dit e-mailadres wordt beveiligd tegen spambots. JavaScript dient ingeschakeld te zijn om het te bekijken.
Funshon Sekretaria
Nòmber: Stephanita J. Felida
Funshon 2ndo Sekretaria
Nòmber: Maria A. Frans-Schermer
Funshon Bestuurslid
Nòmber: Inocencia P. Rodriquez
Nòmber: Dr. Giovanni Castro


text: kontentu, novial, bon sino mi ta gusta di òrdu, no di konflikto, sinembargo no por soportá, ora ta trese e keer, cuminsa na konvensí ku pasenshi, remodelashon, inspirá, etc Decada, atraktivo, deporte muhé ku buska no ta kasá, , cua, e ta kai seal un hende pa un relashon i mata simpatía. Bevolkte, aktua, positivo, no ta un recepcion, no tabata tin un mojigato. Komprendé ta bon nan mester. E conexion cual no ta pa mi. so, e úniko den su en esposo. Hende grandi te sinkuenta aña en no kontestá. Den e búskeda di ‘mi otro mitar’ en mas di un aña chikitu interesante. Nase na alemania, ta biba na paris. Mi ta encanta biaha, spesialmente den oropa. Danki na e mayornan, inkluso e por biba den algun tera. Ta interesa den un relashon grave ku un hende a bisa den e konfiansa, e komprenshon, e amor i di rèspèt. E deseo pa sa di bida, i no na e entrenamentu. Ku e hende nan por konfiansa, hasi plan pa futuro, e preokup’i e stèns moment. Lugá di e kapital no tin kurashi. kresementu di e , kibramentu, ekstraordinario e education e ta agradabel, fuerte piskamentu i spiritualmente. Di rèspèt, e honor i element di e kultura di bon kondukta ta obligatorio. Kende mi ta. Ta kasa ku e otro banda, mi no tin mester di un hòmber riba e hür. E muchanan i preokupá pa e kabritu ei mes. Hoben, mi no tin e parto en di instruktor. Hala. Bai di un blachi di its den liña ku e muhé na paris. Aki bo por liber sin registratie te cuestion di its, e muhénan soltero di e stat di mac. Despues di su ora, ku ta karga un par di menos, bo ta risibí e acceso na communication ku e muhé i mucha muhé ku ta biba den otro stat. Na tur esnan ku ta den sa, haña e amor, kontra di dos mitar di kasa di e stat di mac, agradabel.


text:
Minister di Enseñansa ta reuni cu partners y stakeholders
Minister di Enseñansa dr. Armando Lampe recientemente a cuminsa reuni cu diferente partners y stakeholders den enseñansa na Aruba.
University of Aruba
Dia 1 di december Minister di Enseñansa hunto cu director y funcionario di maneho di Departamento di Enseñansa a sinta na mesa cu Universidad di Aruba representa door di nan rector Glenn Thodé y business director Patrick Arens.
Instituto Pedagogico Arubano
Dia 30 di november e minister a ricibi e directora general di IPA, Marilyn Richardson hunto cu Berthson Boekhoudt, director di Estudionan Inicial di IPA.
Colegio EPI
Dia 4 di december minister dr. Lampe hunto cu funcionarionan di maneho di Departamento di Enseñansa a reuni cu representantenan di Colegio EPI: Ankie Danker (Directeur Bedrijfsvoering), Luis Rodulfom (unit coordinator S&S), Ryan Maduro (unit coordinator H&T), Carlos Martinus (unit coordinator C&T) y Gerald Kross (unit coordinator Economia).
Dienst Inspectie
Minister dr. Armando Lampe a haya un presentacion na Dienst Inspectie van het Onderwijs, na unda cu el a wordo ricibi pa sr. Hessen y su staff.
Dia 29 di november Minister di Enseñansa dr. Lampe a topa cu staff y personal di Bureau Leerplicht cu ta resorta bou di Dienst Inspectie van het Onderwijs.
Directivanan di Scol
SMOA
Dia 7 di december minister dr. Lampe a reuni cu representantenan di SMOA: Robert Croes, Stephan Spaandonk, Eric van der Biezen y sra. Boekhoudt-Wever.
SEPB
Minister dr. Lampe hunto cu Departamento di Enseñansa a sinta cu bestuur di SEPB: Robert “Bob” Nieuw, Giovanny Kock, Fred Gibbs y Shirley Pope.
SPCOA
Minister dr. Lampe conhuntamente cu su conseheronan di Departamento di Enseñansa a reuni cu directie y bestuur di SPCOA: Mimi Lampe, Randall Croes, Joost Loomans, Lilian Felter y Jolanda Meermans.
Organisacion di Cabesantenan di Enseñansa Basico
Dia 23 di november Minister di Enseñansa dr. Lampe a bishita e hoofdenoverleg “OCEB” (Organisacion di Cabesantenan di Enseñansa Basico). Esaki a wordo funda na aña 1993 cu e meta pa bin hunto pa señala y discuti puntonan di preocupacion relevante pa nos enseñansa basico. E reunion a tuma luga na Princes Amalia Basisschool, na unda cu e presidente saliente sr. Jani Stamper a pasa e martiu na Ivan Croes cu lo presidi e directiva nobo pa e proximo 2 aña escolar.
Dia 5 di december minister dr. Lampe a bolbe topa cu e bestuur di OCEB presidi pa Ivan Croes.
Biblioteca Nacional Aruba
Dia 27 di november Minister di Enseñansa a haci un bishita di cortesia na Biblioteca Nacional Aruba, na unda cu e directora Astrid Britten acompaña pa e directora suplente Lilian Semeleer a duna un relato di e situacion actual di nos Biblioteca Nacional y diferente departamento y servicionan cu ta resorta bou di nan.
Info / Contact
Pa mas informacion por busca [M] Minister – Ministerio di Enseñansa den e alfabet menu riba homepage of por tuma contacto cu: Ministerio di EnseñansaScroll To Top


text:
Sinus ta e espacionan bashi patras di e nanishi den e cachete di ariba y den e frenta. Nan ta cubri cu e mesun sorto di flishi di slijm (mucosa) cu e espacio nasal.
E sinusnan ta den contacto cu e nanishi pa medio di canal masha smal. Pa motibo di hinchamento di e flishi di slijm ora di verkoud, e canalnan aki por keda verstop. E slijm den e espacio no por sali e ora ey.
E ora ey bo ta sinti un dolor presionante banda di bo nanishi of den bo frenta. Bo por haya dolor den e sinusnan sin cu bo tin niun infeccion. Esey ta e caso ora bo tin verkoud. E ora ey bo no tin keintura.
Tin biaha tin un infeccion den e espacio cera. Esaki ta sinusitis. E ora ey bo ta haya keintura y e dolor ta bira pio. Bo ta haya dolor si bo kauw of si bo baha bo cabes padilanti. Bo ta sinti comosifuera bo djentenan a bira demasiado largo. Bo por perde sinti
di hole y di smaak.
CUIDO PROPIO:
LOKE BO MES POR HACI
E cos mas importante ta percura pa e slijm por sali for di e cavidad cera. Bo por uza gota pa nanishi cu por haya sin recept na botica (mira e capitulo "Remedi"). Tambe bo por spula cu awa
salo.
Un otro tratamento ta inhala vapor. Bo ta haci esaki door di inhala e vapor cu ta sali for di un comchi di awa herbi cu bo cabes tapa cu un serbete. Bo por agrega gota di mentol na e awa.
Supla tur dos e buraconan di nanishi apart, sin primi e nanishi.
TUMA CONTACTO CU BO DOKTER DI CAS
- Si e tratamento menciona no yuda den transcurso di un par di dia.
- Si bo tin keintura y dolor den bo frenta of rond di bo wowonan.


text:
Chofer a bandona e sitio:
ORANJESTAD (AAN): Algo pasa di 8or di anochi dialuna, bisiñanan di Pitastraat tabata na un fiesta na un cas. Na dado momento un persona masculino di edad tabata crusando caya y un auto color blanco supuestamente, a pasa den y a dal y trapa e homber di edad.
Despues e chauffeur cu e auto a bandona e sitio. Mesora e hendenan cu ta na e fiesta a yama polis y rapidamente polis di playa y di trafico a yega na e sitio.
Tambe presencia di ambulance tabata necesario pa paramediconan atende cu e victima meymey riba caminda. Polis a tuma informacion di e testigonan entre otro na e fiesta.
E victima tabata herida pero no critico. A bay cune pa Hospital pa docternan atende cune. Caminda a keda sera basta rato pendiente investigacion.


text:
J.E.Irausquin Boulevard – Diabierna marduga pa mas o menos 12:20 polis a wordo manda altura di crusada di Alhambra, pa un auto cu lo a bolter.
Patruya cu a yega na e sitio na prome instante no por a haya e accidente.
Despues di un rato e ta bin topa cu e accidente, cu a resulta di tawata basta pariba di e crusada.
Ey nan a topa cu un grupo di hoben, cual algun tawata keha di dolor pero nada serio.
Polis mes ora a pidi pa 2 ambulance.
E accidente posiblemente con e lo a pasa
Na e sitio nos por a scucha un testigo duna su declaracion na polis.
Segun e testigo, e auto aki un Nissan March bayendo direccion Oranjestad dado momento lo a cuminsa slinger ariba caminda.
Pa despues perde control completo ariba e auto, kitando bay na su banda drechi.
E auto a sufri hopi daño, un tira patras por a wak cu a rementa. No por bisa si e tire a rementa prome of durante e impacto.
Ambulancenan a transporta tur e hobennan pa hospitaal pa un check up.
E accidente aki por tawata peor, sea conciente ora di stuur auto, e no ta cos pa haci wega cune.


text:
Hurista Antonio Caster:
ORANJESTAD(AAN): — Tin un anuncio di VUT regeling ta drenta na vigor entrante 1 di Augustus. Antonio Caster, hurista na DRH, a splica cu ta bay tin un periodo di dos luna, den cual personal di gobierno por haci uzo di e VUT.
Nan por aplica pa e VUT via un formulario cu tin na DRH y e obhetivo di e VUT ta pa administra of rebaha e gastonan di gobierno di Aruba. Esaki tambe ta duna oportunidad na empleadonan publico of personal di gobierno cu kier tuma retiro voluntario por haci esaki y alabes ta bay cu un pago.
Derechonan
Caster a splica cu e VUT tin un regeling unda cu dependiendo di cuanto tempo di servicio e persona tin, e por bay a base di cuanto tempo bo tin den servicio y a base di esey ta bay calcula ki derechonan bo tin y cuanto tempo bo ta haya di VUT. E ta bay un maximo di 36 luna cu bo por haya cu pago. Esey ta si bo tin minimo 10 aña ta trahando. Si bo tin mas cu 10 aña, tambe bo ta keda cu e derecho di 36 luna di uitkering di VUT.
No ta tur hende por bin na remarca pa e VUT. Ley di VUT mes ta bisa cu loke ta hefenan na departamentonan di gobierno, no ta bin na remarca pa haci peticion pa VUT. Tambe tin otro persona of empleadonan cu no ta bin na remarca. Contratistanan no ta bin na remarca, personanan cu ta traha directamente cu ministerio, personanan cu ta traha na stichtingnan di gobierno. Esnan trahando na NV tampoco no ta bin na remarca. Personal di enseñansa tampoco no ta bin na remarca, pasobra tin un escases na e personal aki. Ta algun di e personanan cu no ta bin na remarca.
Por lo general tur otro empleado publico por aplica pa VUT. Esaki ta wordo trata pa un VUT commissie, unda cu tres persona ta tuma asiento, un representante di DRH, director di Directie Financien y tambe e hefe di e departamento na cual e empleado cu ta aplica ta traha.
Interes
Ya despues cu e aviso aki a sali den prensa, tin algun persona cu a mustra nan interes pa tuma e VUT regeling. A base di esaki por bisa cu e interes lo ta basta halto entre e empleadonan publico pa bay cu e VUT.
Bahamento di gasto
VUT no ta un solucion mesora, sino e ta dura algun tempo prome cu mira su fruto. Segun Caster, e areglo di VUT ta na prome instante e prome aña ta haya 90% di bo salario mensual cu bo tabata tin. Di dos aña, si e persona bin na remarca e ta haya 80% y pa di tres aña, si e yega na dje, e ta yega na 70%.
E gastonan cu bo ta spaar riba e parti aki di un persona cu ta bay cu VUT en berdad no ta un suma cu bo ta bisa cu ta yega na loke Gobierno mester spaar riba personal, pero si e ta un parti cu ta yuda cubri of pa yega na e suma ey.
Esnan cu ta tuma VUT
Di loke cu por a experencia, personanan cu por ehemel cu tin net tres of algun dos aña prome cu nan ta yega edad di pensioen cu nan por baha, por haci esaki cu ta sluit in na nan edad di pensioen y no mester bin traha mas, segun Caster.


text:
“Si bo mira rond, otro paisnan a crea un economia bastante impresionante riba esaki. Asina leu nos no ta ainda, pero si e pensamentonan ta bay den e direccion ey”, prome minister Evelyn Wever-Croes ta bisa. Ayera durante reunion den parlamento pa trata tema di Citgo, parlamentario Ricardo Croes (RED) a lansa e pregunta na nos prome minister si tin plan pa reemplasa entradanan cu mester bin for di Citgo. Y si gobierno ta haciendo investigacion pa cu Hemp pa reemplasa entradanan di Citgo. Premier Evelyn Wever-Croes (MEP) ta bisa cu na momentonan aki gobierno a saca e projeccion di crecemento economico cu e refineria mester a contribui for di e presupuesto. Minister Wever-Croes ta bisa cu nan ta trahando riba un presupuesto sin e parti akinan awor, pues na otro manera nan lo tin cu percura pa cubri e gastonan cu gobierno tin.
Pero naturalmente tin un plan economico cu lo wordo finalisa den e dianan aki segun gobierno ta laga sa pa asina bay cuminsa desaroya otro pilarnan economico importante. Pa loke ta trata e tema di Hemp, gobierno ta bisa cu e no ta un estudio riba su mes na momentonan aki pero si tin un comision cu nan a cuminsa delibera con lo atende cu e tema di legalisa uzo medicinal di Cannabis na Aruba.
Anto den e cuadro eynan, e comision ta bezig ta brainstorm anto e ora a bin e punto pa dilanti cu si lo legalisa uzo medicinal pa alivia dolor, problema di epilepsia y varios otro problema di salud. Anto e ora lo ta un oportunidad cu eigenlijk bo ta perde si bay importa e productonan y dicon no ta haci di dje un pilar economico. Bao di condicionnan naturalmente segun gobierno, pa Aruba cuminsa cultiva akinan mes.


text:
Minister Rudy Lampe:
ORANJESTAD(AAN): — Veiligheidshuis a keda inaugura diahuebs, 24 di Mei y PG Alexander van Dam a ilustra cu e kier tin un rol mas for di e minister di enseñansa den henter e proyecto aki tambe, mirando cu ta trata di hobennan.
Minister Rudy Lampe a indica cu problemanan social ta bati porta di scol. E maestronan di scol, e cabesante di scol ta e promenan cu ta señala problemanan social cu tin den e famianan.
E palabra clave di Veiligheidshuis ta cu e ta trata di un forma di cooperacion entre diferente instancia y ta esey ta exactamente loke tin mester na Aruba. Mas cooperacion entre diferente instancia. Ta un hopi bon iniciativa segun e minister. Si e mester wordo complementa cu un otro trayecto.
E ta na ministerio publico. Kiermen cu ya ora famianan a haya nan den problema cu husticia y ta purba di yuda pa nan no sigui cay den e circuito di criminalidad y tur e instancianan ta coopera cu otro pa yuda un famia pa nan no keda ripiti e problema cu husticia.
Den e sentido ey, tremendo iniciativa, segun e minister., Pero mester evita cu e ta yega asina leu. Kiermen e parti preventivo. Pesey ta importante un proyecto cu tabata tin hopi aña pasa, lamentablemente cu cambio di gobierno e no a sigui ta e cooperacion preventivo na nivel di bario.
Kiermen cu tur siman of un biaha pa dos siman, bo ta haya e cabesante di scol ta reuni cu Wit Gele Kruis, ta reuni cu pastoor di parokia, ta reuni cu polis di bario y ta discuti casonan.
Mescos cu Veiligheidshuis caminda cu instancianan ta bin hunto, pa discuti casonan completo, asina aki den bario e diferente instancianan menciona, lo mester bin hunto pa discuti casonan.
Si esey tabata tey, e casonan tragico di Rishandroh y Eugene no lo a pasa. E ora ey e diferente instancianan ey, ta discuti, nan ta bay bishita e cas, ta señala cu tin tal problema na tal famia, e ora ta actua preventivo prome cu bay asina leu cu ta haya problema cu husticia.
E minister ta spera cu e Veiligheidshuis aki wordo complementa cu un iniciativa di cooperacion na nivel di bario, unda e scolnan, e maestronan, cabesante di scol, ta hunga un rol fundamental.
E problema cu yiu
E minister ta compronde cu un mayor, casi instinctivamente pa naturalesa, ta defende su yiu. Pero di un otro banda, tin cu tene na cuenta cu bo no ta biba bo so, sino bo ta biba den un sociedad, unda cu tin cierto norma y balornan. Pesey mester ta constantemente den interaccion cu bo sociedad.
Ningun hende ta un isla su so cu ta biba aisla di otronan. Den e sentido ey tambe, mester fomenta cu nos ta parti di un sociedad y ora bo ta parti di un sociedad, bo tin cu acepta tambe cierto norma y balornan cu ta vigente pa bo por relaciona cu otro.


text:
nan a participa den e Dutch Caribbean Youth Tournament di Ping Pong. E
hobennan aki a demostra di tabata superior na nan contricantenan y logra
gana den e mayoria categoria.
E personal di Sport Centrum San.Nic ta sinti honra cu gran parti di e
hobennan sa entrena bou encargo di e coach Rudy Ragga, den Sport Centrum
San Nicolas IBiSA.
Tabata net un siman promer cu e seleccion a viaha pa Curacao, cu e muchanan
a hunga un torneo den Sport Centrum San Nic. Aki caba por a mira e nivel di
e muchanan ora nan a competi contra di otro. Tabata bisto e bon preparacion
cu nan a hiba tur e tempo cu nan tabata entrena.
E torneo cu a tuma lugar na Sport Centrum San Nicolas tabata bou di guia di
entrenador nacional Ruddy Raga, kende a cuminsa exactamente pa 5:30pm cu
algun wega di calentamento pa despues sigui cu e torneo mes den diferente
categoria.
Muchanan a demostra di tin bon talento pa e deporte di Ping Pong , Sport
Centrum San Nicolas ta felicita tur participante , especialmente pasobra
nan participacion den e “Copa Sport Centrum San Nicolas” a haci e torneo
resulta den un exito total.
E ganadornan tabata e siguiente:
Den categoria U10
1e. Bob Cheung
2do Jeramy Ras
3er Lohua Huang
4to Shon Kock
Sigui pa: Emily Labasten, Jermain Ras y Lo Hsien Huang
Den categoria U18
1e Jeandry Mathilda
2do Donald Yarzagaray
3er Jordy Zievinger
4to Sjoerd E
Sigui pa : Derrick Feliciana, Jean Claude Hoek, Jonathan Paredes, y Jean
Piere Helmeyer
Aruba Table Tennis Association (ATTA ta informa: Pa esnan cu kier sigui
practica e deporte di Ping Pong por pasa diamars y diahueps for di 5:00pm pa
6:30pm tin entrenamento di Ping Pong na Sport Centrum San Nicolas .
Pa mas informacion por tuma contacto cu representante di ATTA na 6400578 of
5634400 of na Sport Centrum San Nicolas 5848903.